Beltzaren azpiko tonuak | Kultura | Berria\nHabi musika taldeak 'Koloreak' bigarren diskoa plazaratu du. Aurreko lanaren ia segidatzat du bikoteak, eta zuzenean aurkeztuko dute orain\nBi urte baino ez dira Yeray Gascon eta Jon Ander Artola musikariek Habi sortu zutela. Iazko ekainean, Loratu azal koloretsuko estreinako diskoan, zortzi kantu bildu zituen taldeak. Eta orain, azal beltzean bilduta, beste zortzi abesti berri plazaratu dituzte, Koloreak bigarren diskoan. Album ilunaren barruan gorde dituzte askotariko kolore eta tonuak oraingoan. Azken hilabeteotan gitarraz, bateriaz eta ahotsez landutako piezak Elkar estudioan findu eta grabatu zituzten, Victor Sanchezen laguntzarekin, eta zuzenean aurkezteko gogotsu daude orain.\nRock doinuak daude taldearen musikaren oinarrian, baina askotariko moldez landuak, lurralde zabala baita rockarena. «Funtsean, rocka dago, baina kantu batzuek pop-rocketik edo post-rocketik ere asko dute. Kantu bakoitzak bere abizenak dituela esango nuke», azaldu du Gasconek. Askotarikotasun hori nabarmendu du Andres Kamio Elkar etxeko ordezkariak. «Entzule gisa, esango nuke denetarik aurkituko duela jendeak diskoan: melodia nahiko popero baina oso delikatuetatik, soinu lodietaraino; bi esparru oso desberdin, oso ondo nahastuta». Artolak gehitu du «intentsitatearekin jolastea» maite dutela.\nIntentsitatearekin, eta erritmoarekin. Hitzek diotena gorabehera, batera edo bestera jotzen baitute kantuek beren eskuen artean. «Gu lokalera sartzen gara, eta segun eta zer aldarterekin goazen, bat-batean letra batek har dezake erritmo bizia, edo izan daiteke oso geldoa. Oso zintzoak izan gara geure buruarekin eta bizi dugun momentuarekin», azaldu du Gasconek.\nHitzei dagokienez, diskoan ez da gai bakar bat nagusitzen. Gascon: «Badira gai gogorrak, igual minetik ateratzen direnak, desamodioa, haserretzen zaituen zerbait, zeure buruarekin daukazun elkarrizketaren bat... Nahiko ilunak dira hitzak eta gaiak». Baina iluntasun horren azpian kolorerik ere bada, izenburuak iragartzen duenez —diskoko kantuetako baten izena ere bada—. Eta bi kideak musikariak ez ezik diseinatzaileak ere badirenez, disko fisikora eraman dute ideia horren bueltan egin duten jolasa. Beltzez jantzi dute Koloreak lanaren azala, eta kolorez barrukoa; zortzi kolore baliatu dituzte diseinuan, kantu bakoitzari bat emateko.\nBi urteko bidea badu ere, dagoeneko «unibertso propio bat» ari da sortzen Habi, Kamioren ustez. «Kantuak hitz bakar batean laburbiltzen dituzte, eta, gero, hitza garatzean, film baten eszena oso bat sortzen dute; hitz horiek asko dute ezkutuan. Bai estetikoki, bai hitzekin, bai soinuarekin... gauza horiekin guztiekin unibertso propio bat sortzen ari da taldea, eta soinu propio bat definitzen».\nBanan-banan forma emanez\nAurrez beste talde batean aritu zirela azaldu du Gasconek, eta, gerora, Artola eta bera hasi zirela lokalean bakarka elkartzen. «Lehen, musika mota oso desberdin bat egiten genuen, eta, bat-batean, ia nahi gabe sortu genuen Hitzak, lehen diskoko lehen kantua dena. Ikusi genuen zerbait berezia sortu genuela, geuk ere ez genekien nondik atera genuen soinu hori. Gure motxila bezala bilakatu zen, eta horrekin joan gara bidaia honetan». Kantak sortzen jarraitu zuten, eta urte amaieran ezagutu zuten Victor Sanchez. «Berak ere ez zekien zer asmo genuen, eta guk ere ez genekien zer egin nahi genuen musika horrekin». Baina egiten ari zirena erakutsi ahala, zerbait berezia ikusi zuen Sanchezek ere. «Beti egon da gurekin, hasieratik, lehen diskotik bigarren honetaraino».\nBigarrena «oso segidan» iritsi zen, Gasconen hitzetan. «Ez genuke banaketa handi bat markatuko; sortzen aritu gara beti». Lehen diskoa aurkezteko, aurreneko kontzertuan bertan jo zuten bigarreneko kantuetako bat. «Ia luzapen bat bezala ikusten dugu. Badu bigarren lan baten izaera: askoz ere gehiago landu dugu; denbora gehiago eskaini diogu, eta bagenuen aurrekoaren pisu hori, soinu propioa, egiteko era... horrek ere eragin du».\nJoan den otsailerako, ia sortuak zituzten disko berriko kantuak. «Ez hartu duten azken forman, aldatuz joan baitira». Erabakia zuten pieza berriak grabatu nahi zituztela. Eta aurretik kontzertu gehiago egitea zen asmoa, baina pandemia lehertu zen. «Eta, azkenean, pandemia egoera honek bultzatu gaitu diskoa ateratzera», azaldu du Artolak. Izan ere, zuzenean jotzeko eta entseatzeko aukerarik gabe, sortuta zeukatenarekin zerbait egin nahian jo zuten Elkarrera, eta kantuak lantzea eta grabatzea proposatu zieten han.\nSanchez izan zuten alboan berriro, eta haren lana eskertu dute, «sekulako pisua» izan zuela iritzita. Banan-banan eman zieten forma piezei, eta, lehen diskoaren aldean, ezberdina izan zen prozesua. Artola: «Disko honetan, kantu bakoitza hartu, eta bere soinua bilatu dugu. Uste dut mimo handiagoz eginiko diskoa dela». Gascon: «Guretzat, Victor taldeko hirugarrena izan liteke. Diskoa bere proiektutzat hartu du, eta gurekin landu du. Lehenengoan ere berak lagundu zigun soinua definitzen, eta argi ikusi genuen bi izanda ere soinu asko egin daitekeela».\nEmaitzarekin oso pozik geratu dira, eta zuzenean aurkezteko lau data lotu dituzte oraingoz: hilaren 5ean, Ahotsenean ariko dira, Durangoko Azokan; hilaren 6an, Donostiako Dabadaban, Denarekin; urtarrilaren 23an, Gernika-Lumoko (Bizkaia) Astran, Etxekalterekin; eta otsailaren 13an, Azpeitiko (Gipuzkoa) Sanagustinen, Zea Maysekin.


Eusko Legebiltzarrak babesa erakutsi dio Kataluniako erreferendumari\nHalaber, Espainiako Gobernuak edo "beste edozein instantziak demokraziaren aurka" eta kontsultaren aurka har dezakeen edozein neurri errefusatu du.\nSegurtasun Batzordea bilduko da gaur, Puigdemont buru dela\nPolizien aurkako 'erasoak' eragozteko neurri legalak hartuko ditu Espainiak\nLegebiltzarrak babesa eman dio Kataluniako erreferendumari\nEusko Legebiltzarrak urriaren 1eko Kataluniako erreferendumarekiko babesa eta errespetua erakutsi ditu ostegun honetan, eta Espainiako Gobernuak edo "beste edozein instantziak demokraziaren auka" eta kontsultaren aurka har dezakeen edozein neurri errefusatu du.\nIritzi hori EH Bilduk aurkeztu duen mozio batean bildu dute. EAJren babesa izan du, Elkarrekin Podemos abstenitu egin da, eta PSE-EEk eta PPk kontra bozkatu dute.\n"Libreki adierazitako" herritarren nahia "edozein herrialde edo kolektiboren etorkizuna eraikitzeko tresnarik eraginkorrena" dela adierazi dute onartutako testuan.\nHalaber, herritarrei eta Euskadiko erakundeei erreferendumarekiko jarrera “aktiboa” eta “errespetuzkoa” izatea eskatu die.\nMaddalen Iriarte EH Bilduk Legebiltzarrean duen bozeramaileak esan duenez, Katalunia bizitzen ari den egoera “oso larria da PPk hala nahi izan duelako”. Iriartek azaldu du erreferenduma ekiditeko Kataluniara bidaltzen ai diren guardia zibilak eta polizia nazionalak “a por ellos” oihuen artean kaleratzen dituztela.\n“Erreferenduma legala eta legitimoa” dela babestu du Iriartek, eta, hori ekiditeko neurriekin, Espainiako Estatuak “biltzeko, elkartzeko eta adierazteko askatasuna hautsi du”. Horregatik, Espainiako Gobernuari “benetako estatu-kolpea” eman izana leporatu dio. Iriarteren ustez, jokoan dagoena ez da Kataluniaren “independentzia”, demokrazia bera baizik. “Demokraziaren alde zaude ala kontra”, azpimarratu du.\nEAJren aldetik, “boto-txartelak eskuan” dituztela igandean katalanak bozkatzera joateko “arriskua” non dagoen azaltzeko eskatu dio Joseba Egibarrek PPri, eta Kataluniaren eskaerei “debekuarekin, tratu txarrekin eta umiliazio kolektiboarekin” erantzun izana leporatu dio Espainiako Gobernuari.\nHalere, “emozioak eta sentimenduak ezin dira inposatu”, gaineratu du, eta Espainiako Gobernuak gai honetan berekin bat ez datozenei aurre egiteko “indarra” erabiltzea salatu du.\nLander Martinez Elkarrekin Podemoseko bozeramaileak esan duenez, “jokoan dagoena ez da independentzia, eskubideen defentsa eta askatasuna baizik”. “Arazoei demokrazia gehiagorekin ematen zaie irtenbidea, eta ez eskubide gutxiagorekin”, adierazi du. Horren ustez, eskubide hori “modu legalean, hitzartuan eta bi aldeen artean” artikulatu behar da.\nMartinezek “oinarrizko eskubideak zapaldu” izana leporatu dio PPri. Halaber, bai PPk bai PSOEk Katalunian zazpi urtez egindako mobilizazioei “erantzun bat bera ere” eman ez izana deitoratu du. Popularrek gaia modu “guztiz arduragabean xaxatu” dutela salatu du.\nPSE-EEri dagokionez, Jose Antonio Pastorrek esan du Kataluniako erreferendumak “linbo juridikoa” eragin dezakeela, eta lurraldeko herritarren eskubideak “arriskuan” jar ditzakeela. Hala eta guztiz ere, PPri erreferentzia eginez, “gehiengo absolututik ezberdinen arteko bide guztiak ezabatu” dituztenak kritikatu ditu.\nHorrez gain, EAJk eta PSE-EEk lortutako gobernu-akordioa aldarrikatu du, “elkarrizketa eta akordioa” sustatzeko “aniztasuna eta legea bermatzeko” asmoz. Kataluniako erakundeek deitutako erreferendumarekin lotuta, honakoa esan du: “Esaten duguna esaten dugula, baina egin dena legez kanpo dago”.\nBorja Semper Euskadiko PPk Legebiltzarrean duen bozeramaileak Espainiako Gobernuak erreferendumaren aurka hartutako neurriak babestu ditu, “bere eginkizunak utzi behar dituelako”. “Batzuek delitu bat egitea ekiditea eta eskubideak urratzea nahasten dute”, adierazi du.\nHalaber, EAJ “Euskadin Kataluniako egoera kutsatzeari ateak ez irekitzea eta hegoak ez ematea” eskatu du, “ez delako onerako”.


otsaila 2015 – ARRAZTALO\nBarazki saskia. Otsailak 23\n2015/02/21 2015/02/21 Arraztalo ElkarteaUtzi iruzkina\nHurrengo astelehenean, otsailak 23, honako barazkiak izango ditugu urteko azkeneko saskian:\nLetxuga bat eta eskarola bat\nBaratxuri fresko sorta\nAurtengoz babarrunak bukatu dira.\n2015/02/19 2015/02/19 Arraztalo ElkarteaUtzi iruzkina\nGaixotasun psikikoen alorrean, herritarrei informazioa helaraztea ezinbestekoa da. Osasun arazo honen inguruan dagoen ezjakintasuna nabaria da eta norberak, senide batek edo lagun batek bizitzen ez duen bitartean nahiko urrun sentitzen den gaia da.\nArraztaloren lanetako bat horixe da, gizartearen esku jartzea gaixotasun psikikoen inguruan dakiguna. Ez guk dakiguna bakarrik, baita gure inguruan (prentsan, interneten,…) argitaratzen dena ere. Baina argi dugu, guk lan egiten dugun esparrua txikia dela eta gehienbat euskalduna dela. Eta oraingoz, informazioari dagokionean, gaixotasun psikikoak ez daki euskaraz.\nHorregatik, azken hilabeteetan gaia lantzen aritu gara eta Informazio Haziak izeneko atala ere martxan jarri genuen blog honetan, interesgarria iruditzen zaigun hori gurera egokituta eta euskaraz ekarri nahian. Baina egia esan, eguneroko lanak, gaixotasuna duten pertsonekin eta kontsumo taldearekin egiten dugun lanak, jan egiten gaitu.\nHau dela eta, deialdi irekia egin nahi diogu testuak egokitu eta euskarara itzultzeko prest dagoen orori, Arraztaloren laguntzaile bihur dadin. Prentsan eta interneten aurkitzen ditugun ingelesezko edo gaztelaniazko lan interesgarriak, hala nola iritzi artikuluak, bideoen azpitituluak eta ikerketak, egokitu eta itzultzea izango litzateke helburua. Ez dugu dedikazio handirik eskatzen ezta izugarrizko konpromisorik ere. Laguntzeko gogoa, besterik ez.\nBeraz, laguntzeko prest bazaude, jarri gurekin kontaktuan arraztalo@gmail.com helbidean edo 617585724 telefonoan.\n2015/02/15 2015/02/15 Arraztalo ElkarteaUtzi iruzkina\nHurrengo astelehenean, otsailak 16, honako barazkiak izango ditugu urteko azkeneko saskian:\nEuskal Herriko Eskubide Sozialen Karta ekimenaren eskutik, hurrengo ostegunean, hilak 19, mahai ingurua izango da Oiartzunen. Read More »\n2015/02/08 Arraztalo ElkarteaUtzi iruzkina\nHurrengo astelehenean, otsailak 9, honako barazkiak izango ditugu urteko azkeneko saskian:\nSaskiaz gain babarrunak eros daitezke, 10€/kg. Kiloko eta kilo erdiko poltsak daude. Gainera gogoratu hamabostean behin Galtzatako gazta eta ardi esnea ere eros dezakezulea aurrez eskatuta.


Miyesker | 31 eskutik\n← ADITZ-izena eta aditz-IZENA\nConfiguración > Idiomas > Euskera →\n4 Responses to Miyesker\n2014/06/09 at 19:25\nBa azpeitiar gazte bat naiz eta bai, hemen behintzet, batez ere whatsapp eta holakoetako elkarrizketetan, erabat erabiltzen da “y” “ll”-ren ordez. geu ere konturatuta gaude jeje\n2014/06/09 at 23:51\nEskerrik asko, Ander!\nEta ahozko elkarrizketa arruntetan, zuen artean? Zein da zure pertzepzioa?\n2014/06/10 at 8:51\nGoierritar batek “mutil bat” baina “mutiyak” idatzi izan dit niri (ahoskatu bezala, nire ustez). Alofono berrien sorrera begibistan, gaztelaniazko “galera” hutsa baino askozaz interesgarriagoa! 😉\n2014/06/10 at 12:09\nNiri, atzo, Zaldibiako 14 urteko neska batek: «miyesker».


Inauteria doi-doi salbatu dute | Inauteria doi-doi salbatu dute – iparraldekohitza\nBelaunaldi arteko nahasketa, besta giroa, mozorrotzeko usaia handia… Basabürüko inauteriak bukatzekotan izan dira arrakasta ukanik ere, antolatzaileak eskas zirelako.\nArrakasta handia dute Atharratzen antolatzen diren Basabürüko inauteriek, baina aurtengoak ezeztatzekotan ziren antolatzaileak. Beste elkarte batzuetan gertatzen den bezala, antolatzaile taldeak utzi nahi eta ez zuen atzematen lekukoa hartuko zuenik, azken momentura arte. Santa Grazi eta Larraine gainetik Iruri arteko herrietako biztanle anitzentzat, alta, urteko hitzordu garrantzitsua da.\nBiltzar nagusi bat egin zen hilabete hatsarrean, betiko parte hartzaileekin. Horietan Pauline Xuburu, azken zazpi urteetan elkarteburu izan dena lagun batekin partekatuz presidentgoa. Ko-presidenteak elkartea uztea deliberaturik, azken urtea zaila izan zaio: “Joan den urtea soberan izan da, enetako hasteko. Ez nintzen bakarrik, baina argiki laguntza eskas zen. Dena ene gain hartu nuen ez nituelako besteak aspertu nahi, ez nituelako nahi besteak manatu”. Lekuko irratietan behin baino haborotan erran izan du segidarik ezean inauteria hilzorian izanen zela.\nBaina “azken xantzaren” bilkura bat egin zen azaroaren 16an, eta berpiztu da inauteria. 30 bat pertsonak deiari ihardetsi eta antolatzaile taldean sartu berri dira, Kevin Letout atharraztarra bezala: “Inauteria tradizio bat da. Pertsonalki ikustean Paulinek eta bere taldeak utziko zutela argi nuen erreakzio bat behar zela, ezin zela besta hain zahar eta garrantzitsu bat galtzera utzi Basabürüan”.\nAntolatzaile berrietan, denak beren lagun taldeekin mozorroak prestatzen ari izan dira urtez urte hitzordu horretarako. Letout: “Denak hasten gara bi hilabete lehenago antolatzen, ikusten zer jantzi dugun etxean, ohikoa ez den ideia bat xerkatzen…”. Baina azken bilkuran izena eman zutenetan, bestalde, agertu dira ere inauterien zentzu “mitologikoari” abiada berri bat eman nahi diotenak, bidean ahantzia izan delakoan. San Pantzar auzirik gabe erretzen zen adibidez; talde bat horri gogoetatzen hasi da.\nNormala denez, garai berean egiten dira maskaradak, baina salbuespen bat ala beste bazterturik, maskaradarik ez da egiten azken urteetan Basabürüko inauteri egunean. Atharratze inguruetatik, Zuberoatik eta urrunagotik ere jendea hurbiltzen da. “Besta momentu handi bat” delako hurbildu da Justine Ager antolatzaile taldera: “Elkartzea lagun artean, elkarrekin ontsa pasatzea eta ikustea belaunaldiak oro jokoan sartzen direla… Ttipienetik zaharrenera, denak mozorrotzen dira”, azpimarratzen du.\nBasabürüko herriko etxe gehienek, ahal duten heinean, inauterien antolaketa laguntzen dute diruz, materialez ala logistikan eskukaldi bat emanez. Antolaketa guztia, berriz, pertsona gutxiren ardura izan da orain arte. Pauline Xuburu: “Prestakuntza, apainketak, paztetx [talo] salmentarako erosketak, materiala bildu, bolondresak koordinatu, musika taldeekin harremanetan sartu eta egunean berean denetan korrika egin ikusteko dena ontsa joaten denez”, zerrendatzen du.\nArdurak partekatzeko, oraingoan, presidente, idazkari eta diruzainaren ohiko egitura desegin eta ardurak partekatuak dira, estatutuetan eta praktikan. Bost batzorde sortu dituzte, bakoitzean lantalde txiki bat eta arduradun bat izendatuz: “Apainketak eta josketak, animazioak (musika, desfilea, haurren jokoak), komunikazioa, janari salmentaren kudeaketa, eta administrazioa.\nLaguntzaile berrien presentziak akuilaturik, bere ko-presidenteak ez bezala antolaketan segituko du Xuburuk ere lantalde batean. “Ez nuen izan nahi inauteriak hil dituen neska, beraz kontent naiz”, dio, laguntzaile berriz inguraturik. Ez zuen parioa aitzinetik irabazia, dionaz, besta batzordeetan ez bezala, inauteriak herri anitzenak baitira: “Aldi berean denenak dira eta nehorenak”.


EUSKADI.-Eudelek euskara zerbitzu berria izango du, udalen lana koordinatu eta euskararen erabilera sustatzeko planak bultzatzeko\nEuskadiko Udalen Elkarteak (Eudel) euskara zerbitzu berria jarriko du martxan laster, udalen lana koordinatzeko eta udalerrietan euskararen erabilera sustatzeko plan orokorrak bultzatzeko, Eudeleko iturriek prentsa-ohar bidez gaur iragarri dutenez.\nEudelek eta Eusko Jaurlaritzako Hizkuntz Politikarako Sailburuordetzak lankidetza-hitzarmen bat sinatuko dute udalerrietan euskararen erabilera sustatzeko plan orokorrak definitu eta garatzeko. Helburu nagusia izango da Eudeletik xede honetara bereziki zuzendutako koordinazio eta aholkularitza zerbitzua ematea. Horretarako, Eudelek arlo honetako teknikari espezialista bat izango du luze barik.\nEra berean, eta Eudelen euskara zerbitzu berri hau behar bezala abian jartzeko, Eusko Jaurlaritzako Hizkuntz Politikarako Sailburuordetzak azterketa bat egingo du, egoeraren diagnostikoa egiteko eta Euskararen Erabilera Sustatzeko Plan Orokorraren garapen eremuak identifikatzeko.\nEudelek udal guztiei eskainiko dien euskara zerbitzu berriaren asmoa tresna berria izatea da, udalen lana koordinatzeaz gain, Eusko Jaurlaritza-Udalak erakunde arteko lana ere koordinatu eta sustatuko duena. Eudelek Tokiko Gobernuei ematen dizkien gainerako aholkularitza eta laguntza zerbitzuetan legez, egunero kontsultatu ahal izango dira euskara sustatzeko planak martxan jartzeari buruzko zalantza guztiak, koordinazio eta elkarrizketa bilerak antolatuko dira eta abar.\nHalaber, zerbitzu berri hau eraginkorra izan dadin eta bai Eudelek zein Eusko Jaurlaritzako Hizkuntz Politikarako Sailburuordetzak hartutako konpromisoak bete daitezen, jarraipenerako batzorde misto bat eratuko da.


Top best nazioarteko bideo-txata\nInformazioaren aroan, proportzio handi bat pertsona mugitu komunikatzeko Internet bidez. Online mundu bakar eta ez ditu mugak, eta, beraz, pertsona guztiak puntu mundu daiteke, elkarren artean komunikatzeko. Azken urteotan ospe handia irabazi video hitzaldian, zein izan zen tradizionalak ordezkatu, testua. Nazioarteko bideo-chat aukera ematen dizu, ez bakarrik ezagunen berriak egiteko edozein kontinente Lurra, baina, halaber, nabarmen beren gaitasunak hobetzeko atzerriko hizkuntza. Parte hartzen duten pertsonen nazioarteko bideo-txata, ikus kokapena bere solaskide, eta horrek asko gehitzen interes modu hau online komunikazio. Erabiltzaile-interfazea nazioarteko chat da, nahiko erraza da, normalean barne hartzen ditu, hiru ataletan. Lehen mezua bistaratzen Zuk sartutako edo Zure laguna. Bigarren bistaratzeko erabiltzen da bideoa: Zure eta Du solaskide. Atal hiru — teknikoa ezarpenak eta erakutsi parametro nagusiak. Guztiak video hitzaldian oinarritzen dira bi gailuak: mikrofono bat eta webcam, bada, eskuragarri izango Duzu komunikatzeko gai izan, bai Txinan eta estatu Batuetan eta edozein puntu mundu. Nazioarteko bideo-txatak dira orain irabazten handia ospea, haien kopurua hazten ari da, oso azkar. Zure arreta bilduma bat da osatua hamar best free nazioarteko videochat, Interneten eskuragarri. Free chat aukera ematen dizu aurkituko duzu, eta txata bidez testu edo bideo bidez. Egin dezakezu berriketan arrotz bat arte bat utzi duzu chat. Parte-hartzaile guztiak hautatzen dira, ausaz, ez Zure izena edo izen-gunean ez da beharrezkoa. Planteamendu ez-estandarrak erakundearen komunikazio-eta bideo-txata. Nahiz eta izena ematea eskatzen da, erabat doakoa da eta ez du eragin zailtasunak. Gehitu dezakezu norbait nire lagunen zerrenda edo txata ireki egiteko herri gelak. Hau nazioarteko bideo-txata, ahal izango duzu hasi saioa gonbidatu gisa, eta bete dezakezu, izena emateko prozesua. Txat banatzen da hainbat dozena gela handi, arabera antolatzen interesak (batzuk, geografikoki. Aukeratu ahal izango duzu horietako bat edo gonbidatu norbait sartu pribatua gela.\nSortu ahal izango dugu gela bat eta, ondoren, gonbidatu lagunak batzeko. Han izango dira aukera gehiago, sinatzeko baduzu, baina gehienak, zoritxarrez, ez dira doakoak. Izatea free kontu bat, chat dezakezu, utzi iruzkinak profila orriak lagunak ikusteko norbaitek webcam baten bidez. Egiteko aukera gehiago ordaindu beharko duzu (Oh, Mendebaldean. Chat dezakezu gonbidatu gisa, eta sinatzeko baduzu, zure propioa sortu dezakezu publiko chat. Hala ere, ordaindu behar duzu pribatu bat chat. Nazioarteko bideo-txata «Datazio Online», komunikatu ahal izango Duzu norbait denean bakarrik Zure konexio eskaera onartu. Sinatzeko baduzu, gai izango duzu bidali fitxategiak bidez chat lagun. Era berean, ahal izango Duzu embed hau chat Zure web orrian. Une chat ez du funtzionatzen, erosi zen Korporazio handi bat.\nAgian, laster, egingo dute abian\n«Azkar bat Chat» bat sortzeko aukera ematen video chat gela bat iraunkorra (estatiko) helbidea. Sartu ahal izango duzu txat erabiliz zure kontuak gizarte-sare bat sortu nahi da, txat pribatua.\n«Iragarki Chat» gehitu dezakezu zure kontuan, eta gonbidatu lagunak batu Zure chat. Era berean, ahal izango duzu, beste erabiltzaileekin berriketan «Erotiko bideoa Chat» edo bidali norbait bideo-mezu bat.\nOnena funtzioa bideo-txata da gehitu dezakezu zure webgunean. Oso erosoa pertsonentzat, negozioa egiteko online. Han bideo bat hitzaldi, bideo-aurkezpenak eta bestelako tresnak bideoak: bideo-mail, bideo egunkarian.\nDezake norbaitek erabilgarri etorriko\n← Nola Bete Europako Gizon Dating Aholkuak\nItalia Txat Gelak FREE Italia Txat Gela erregistroa Gabe →


“Kaixo, guztioi” ala “Kaixo guztioi”? | Kontsulta zerbitzua\n“Kaixo, guztioi” ala “Kaixo guztioi”?\nMezu bat idazterakoan askotan honela hasten gara: Kaixo, Irene:\nNola da, ordea, “Kaixo, guztioi:” ala “Kaixo guztioi:”? Egitura honetan koma behar da ala ez?\nZuk ongi jarri duzun moduan, deiki edo bokatiboa komarekin jarri behar dugu; hortaz, “Kaixo, Irene:” da forma zuzena. Deiki edo bokatiboa NOR kasuan jartzen da eta norbaiti edo zerbaiti deitzeko erabiltzen den hitza da. Maiz, artikulurik gabe ere erabili ohi da: Aizu, adiskide(a), zatoz hona! edo Barkatu, Xabi, hori ez da horrela.\nBeste kontu bat da, ordea, zuk aipatutako bestea: “Kaixo guztioi:”. Hor guztioi ez da deikia, isildu dugun aditz baten zehar osagarria-edo baizik: “Kaixo esan nahi dizuet guztioi” edo antzeko zerbait legoke azpian; beraz, tarteko koma hori ez da jarri behar.\nKategoria Hizkuntza, etiketak kaixo guztioi, koma, ortotipografia, puntuazioa, 2014/02/18 egilea EIBZ.\n← HAINBAT KALETAN ala KALEETAN? Gerundioa →


CIDETEC-ek ADDIMAT-ekin bat egin du | Cidetec\nCIDETEC-ek ADDIMAT-ekin bat egin du\nPasa den martxoaren 21ean burututako ADDIMAT-en Zuzendaritza Batzordearen bileran erabaki zen CIDETEC bazkide berri gisa onartzea. ADDIMAT elkarteak (Fabrikazio Aditiboko eta 3D Teknologietako Espainiako Elkartea) diziplina hauen garapen eta sustapenean interesa duten eragile guztiak biltzen ditu.\nFabrikazio aditiboko teknologiak indar handiz sartu dira fabrikazio industrialerako teknologien alorrean eta fabrikazio mota berri hau sektore guztietara iristear dago ere. Dena den, fabrikazio aditibo bidez (SLM eta EBM) sortutako piezen gainazalaren kalitatea baxua da, batez ere stair-step efektua eta partzialki urtutako hauts partikulak direla eta.\nCIDETEC Surface Engineering-ek 20 urtetik gorako esperientzia du gainazalen tratamenduan automobilgintza, aeronautika edo muturreko baldintzen esparruan eta esperientzia hori oso erabilgarrian izan daiteke zentzu honetan. Azken urteotan, elektrolito arriskutsuen erabilera ekidite aldera, CIDETEC-en garatutako ikerketek elektrolito ez toxiko berrien garapenean eta AM bidez (SLM eta EBM) fabrikatutako pieza metalikoen gainazalaren zimurtasuna murrizteko EP prozesuen aplikazioan jarri dute arreta.\nKlusterrarekin bat egiteari esker CIDETEC-ek bere posizionamendua indartzea lortuko du fabrikazio aditiboaren post-tratamenduaren alorrean. Halaber, alor horretako lidergoa sendotzearen aldeko apustua egin du sektore honetan antolatzen diren ekimen nagusietan egoteari eta parte hartzeari esker.


Umeei ipuinak irakurtzeak onura asko ditu – Guraso.eus\nUmeei ipuinak irakurtzeak onura asko ditu\n2016-02-26\tguraso\tIruzkinik ez\nLiteratura eragilea da Itziar Zubizarreta eta irakurtzeko zaletasuna piztearen gaineko ekimenen inguruan aritu da Puntua aldizkarian. Irakurtzeko zaletasuna piztearen gaineko ekimen guztietan aipatzen dira irakurketa goiztiarrak haurrari bere garapenean eskaintzen dizkion onurak; gure ekimen honetan, egunez egun nabarmentzen saiatuko gara zaletasun hori sustatzeko eredu eta irizpide onak zabaltzen.\nIzan ere, azpimarratuko dugu, neurri handi batean, literatur testuen erabilerari zor zaizkiola geroan garatzen dituzten irakurketa jokaerak eta haurraren esperientzia, neurri handi batean, helduek lehenengo urteetan eskaintzen dizkieten testuek baldintzatuko dituztela.\nAbiapuntu gisa adieraziko dugu haurraren lehen urteetan, literaturak haurraren sentimen eta emozioekin duen loturak intelektual bilakaeran sortzen duen garapena bezain garrantzitsua dela.\nAfektibitatez beteriko uneak\nHaurrari irakurtzen edota kontatzen dion pertsonaren eta haurraren artean sortzen da komunikaziozko lotura sakon bat literatura egiturei esker; intimitate gune bat eraikitzen baita bien artean, eta, afektibitatezko gune horren baitan, egitura literarioaz disfrutatzen da zenbaitetan egitura dibertigarria delako edota, hainbatetan, haurraren antsiak eta kezkak azalean uzten dituelako kontakizunak azaltzen duen egoera.\nAldi berean, hitzak jartzen zaizkielako haurraren eta helduen kezkei, sentimendu eta pentsamenduei. Irakurketa ekimen batean hiru mintzaldi gurutzatzen baitira: helduarena, testuarena eta haurrarena; norberaren ahalmenak, desioak eta ezinak nabarmendu eta haietaz hitz egiteko aukera sortzen da testu hori partekatzen den bitartean. Komunikazio une atseginak eta afektibitatez beterikoak sortzen dira literatur egitura egokiak erabiltzean; une atseginak, ideiak eta emozioak partekatzeko uneak, hain zuzen.\nHaurrak etapaz etapa bizi ditu irakurketak eskaintzen dizkion bideak mundua arakatu eta ezagutzeko; hasiera batean, bere inguruko helduen ahotsek eskainiko dizkiete berezko historia txikia eraikitzen lagunduko dioten istorioak. Geroago, irakurketaren autonomia garatzen duen neurrian, berak bilatuko ditu bere heroi pertsonalak eta gustuko abenturetan murgilduko da, nahi dituen nobelak edota bestelako testuak aukeratzen dituenean. Baina irakurketa pertsonalaren bidea eraikitzeko bitartekaritza egoki eta luze baten premia dago. Testu idatziak interpretatu eta haien ulermena eraikitzeko bidea luzea bezain zaila da: irakurtzeak dakar geldik egotea, kontzentratzea, azaleko esanahia gainditu eta esanahi anitza eraiki eta irakurritakoa egiaztatzeko gai izatea, bai norberaren esperientziarekin, bai kanpoko esperientziekin.\nBeraz, irakurle batek hasieran beharko du bitartekaritza berezi bat testuaren esanahi nagusiak ulertzen lagunduko diona, irakurtzeko esperientzia handitu eta gai honetan autonomo bilakatzen den arte.\nAutonomia hori lortzen den bitartean, gure gomendio nagusia da helduek ozenki irakurtzea neska-mutilei. Testu literarioak haurren belarrietara ekarriko dituzte-eta haurrek, berez, inola ere sortuko ez luketen hizkuntza jasoa eta pasarte eta emozioen transmisio paregabea. Gure apustua, beraz, ahalik eta testurik ederrenak erabiltzea zuen ingurukoekin partekatzeko.\nGaztetxoak testu horietaz modu atseginean jabetzen direlarik, agian, irakurketan zaletuko dira, ez dakigu; baina zaila ikusten dugu gustuko ez den aktibitate batekiko zaletasuna garatzea.\nIruzkinik ez "Umeei ipuinak irakurtzeak onura asko ditu"


De Puta Madre Gizon beltza kotoizko lepo biribila kamiseta premium kristalak - De Puta Madre 69 Lineako denda ofiziala\nKamiseta "I Believe"\nKamiseta hau ezinbestekoa da armairuan. Kotoiaren estiloa eta erosotasuna eskaintzen ditu etekinei esker. De Puta Madre kamiseta beltza inprimatu xehetasunekin zurtoinak eta estalkiak aurrealdean eta atzealdean apainduta. Kanpoan De Puta Madre 69 Made in Italy.\nhau Pray For Your Life Man kamiseta zure gogoko berria bihurtuko dela ziur da. Mahuka motzeko estiloa, tripulazio lepo klasikoa, DE PUTA MADRE aurrealdean eta inprimatu ditu Otoi orain zure bizitzarako inprimatu argazkia atzealdea.


Baikortasuna, Loiuko biztanleen ardatza - Deia\nBaikortasuna, Loiuko biztanleen ardatza\noier pérez 31.03.2020 | 00:13\nLarrialdi egoerak ekarritako berrogeialdia animatzeko asmotan, herritarrek eta udalak bideo alai bat egin dute\nAZKEN asteotan oso egoera berezia bizitzen ari da Bizkaiako biztanleria. Pasaden martxoaren 14an Espainiako Gobernuak Larrialdi Egoera aitortu zuen eta, honekin batera, berrogeialdia. Honen arabera, jendea denboraldi batez etxean gera-tzea beharrezkoa izan da koronavirus edo covid-19 birusaren hedapen eta afekzioa moztu ahal izateko. Honen aurrean, herri desberdinetako norbanako, elkarte eta entitate desberdinek ideia ugari planteatu dituzte kanal desberdinen bitartez jendea izaten ari den aisialdirako denbora luzea igaro eta alai-tzeko. Batzuk kirola egitea erabaki dute, Interneten bidezko klaseak jasota edo bestelako ariketa taulak ikusita, beste batzuek, ordea, kulturaren aldeko apustua egiten dute eta libururen bat irakurtzeko, musika tresnaren bat jotzen ikasteko edo arte disziplina desperninen praktikak egiteko aprobetxatuta.\nKontua da, oso zaila izan daitekeela pertsona askorentzako eguneko hainbeste ordu etxean igarotzea, izan ere, ezinbesteko gauzak egiteko atera daiteke jendea kalera; esate baterako lanera, txakurra paseatzera ateratzera edo erosketak egitera. Egoera berezi bezain gatz honen aurrean, Loiuko Udalak eta biztanleriak barikotasun eta mezu bat zabaltzea erabaki du euren herritarren etxeetako egonaldi luzea ahal den neurrian animatzeko. Adin desberdinetako loiuztarrak izan dira ikusentzunezko dokumentu honen sorrerako partaide. Denak "Loiu, etxean geratu" mezuaren inguruan zaldu dira ekintza desberdinak egite. Askok kutsu umoretsua eman diote euren agerraldiei eta, beste kasu askotan, etxeko seme-alabak azaldu dira bideoan baikortasunez betetako mezuak bidaltzen jendeari. Beste batzuk, esate baterako, bateria bezalako musika instrumentuak jotzen agertu dira edo amantala jantzi eta sutondoan sukaldatzen.\nKirolaren munduak oso ordezkaritza potentea dauka bideo honetan, are gehiago pertsonaia esanguratsuen partaidetza kontuan izanik. Aitor Larrazabal, Athletic-eko jokalari ordea, eta Gaizka, bere semea eta jokalari zurigorria, bertan egon dira euren herritarrei mezu positibo bat bidaltzeko. Hauetan lehenengoa, esate baterako, komuneko paper biribilkiarekin tokeak egitearen erronka betetzera ausartu zen eta, gainera, mezu argi bat bidali zien gainontzeko loiuztarrei liburu bat eskuan helduta: "Nahiz eta ba-tzuetan aspertuta egon, etxean gelditu zaitez". Bestalde, Gaizkak aisialdirako beste modalitate bat aukeratu zuen, Play Stationa. Gaur egun hainbesteko arrakasta daukan bideojokoa erabiltzen zegoen bitartean, mezu argi bat igorri zuen Athletic-eko hegaleko jokalariak animo keinu batekin lagunduta: "Etxean gelditu zatez!".\nalkatearen mezua Bere herritarrekin batera, Josu Andoni Begoñak, Loiuko alkateak, ere bere ekarpena egin zuen bideo alai honen-tzako. Honek, herriko jendea ordurarte izaten ari den elkartasun jarrera modu zabal batean eskertu zuen, bere auzokideen antzera etxean geratzeko eskatuta berriro ere. Hainbat dira Larrialdi Egoera ezarri zenetik eta berrogeialdia hasi zenetik Udalak hartu dituen segurtasun neurriak; batik-bat garbiketa zerbitzuen areagotzea eta Udaltzaingoen kontrola handitzea. Hau kontuan izanik, Udalak gogoratu zuen oso garrantzitsua dela egera larri hau ahalik eta bizkorren bukatzeko ezinbestekoa dela jendearen kolaborazioa.\nLoiu intensifica la vigilancia de sus barrios.\nTirados en Loiu sin comida y sin apenas explicaciones.\nDetenido en el Aeropuerto de Bilbao con cinco kilos de cocaína .


Bost kitapen kendu ditu udalak, auziak bertan behera uzteko : Oarsoaldeko Hitza\nBost kitapen kendu ditu udalak, auziak bertan behera uzteko\nEzohiko bi udalbatzar egin dituzte gaur goizean, eta horietako batean Epaitegi Gorenaren auzi bat izan dute hizpide. Bestean izendapena egin dute.\nBi pleno egin dituzte jarraian [Arg.: @oiartzunudala].\nOiartzungo Udalbatzak bi ezohiko pleno egin ditu gaur goizean, bata bestearen atzetik. Lehenengoan udalak 2018an onartu zuen lurzoru eta lurpeko argindarra, ura eta hidrokarburoaren erabilera pribatiboaren ordenantzarekin lotutako auziak izan dira hizpide.\nREDESA enpresak (Red Eolica de Españak) auzitara eraman zuen ordenantza hura. Epaiak udalari aitortu zion ordenantza emateko ahalmena, baina puntu bat bertan behera utzi zuen.\nHori dela eta, idalak kasazio errekurtsoa jarri zuen Espainiako Epaitegi Gorenean. 2019tik, udalak erabilera horren truke bidalitako bost kitapen errekurritu dituzte bi enpresak epaitegietan.\nPasa den abenduan iritsi zen sententzia. Udalak ordenantza hori egiteko eta petxa ezartzeko duen ahalmena onartu zuen, baina lehengai bakoitzaren petxa jartzeko irizpideak ezberdinak izan behar dutela zehaztu.\nHorregatik, udalbatzak aho batez onartu du bost kitapenak indarrik gabe uztea, auzia bertan behera gera dadin.\nHori onartuta, bigarren plenoa egin dute. Udal zigor eta ondare instrukziogilearen izendapen berria onartu dute aho batez. Eneritz Arruti izango da kargu hori beteko duena.


Haragia eta hormonak | Consumer\nHaragia eta hormonak\nDuela urte batzuetatik hona hainbat substantzia erabili izan dira ekoizten ari diren animaliak gizentzeko. Helburua da animaliek ohi baino pisu handiagoa izatea. Pisu-handitze hori lortzeko, zenbait substantzia erabili dira, eta horiek ere hainbat ekintza dituzte.\nDuela urte batzuk, tiroestatiko esaten zaiona erabiltzen zen; tiroide-guruinean eragingo duten substantziak ziren, eta, hala, tiroide-jarduera murriztu eta animalia-ehunetan likidoa metatzea errazten zuten. Horren ondorioz, animaliak gehiago pisatzen zuten, baina ehunean ur gehiegi zegoelako, batez ere muskuluan eta, beraz, haragian. Kontsumitzaileak, gainera, susmatzen zuen substantzia horiek bazirela, haragia frijitzean argi ikusten baitzen piezaren tamaina txikitu egiten zela eta, besteak beste, zartaginean apar moduko bat sortzen zela.\nDenborarekin, aldatu egin zen, eta beste substantzia batzuk erabili ziren, hala nola beta-agonistak eta, bereziki, clenbuterola, substantzia detoxifikatzen den erraiak (gibela) kontsumitu ondoren eragin toxikoa duen substantzia. Substantzia horrek pisua handitzea lortzen du, muskulu-masa handitu eta gantza murrizten duelako.\nSubstantzia horiek guztiek pisua handitzea lortzen dute, eta horietako batzuek, hala nola beta-agonistek, kontsumitzaileentzako produktu atseginagoa sortzen dute.\nAipatutako substantziez gain, aurreko astean hormona-ekintzak dituzten substantziak hauteman ziren, bai MPA (gizonezkoen hormona), bai estrogenoak (hormona femeninoak) Europako Batasuneko haragian. Kontsumitutako elikagaien errendimendu hobea lor dezaketen substantziak dira, eta, ondorioz, legez kanpoko prozeduren bidez pisua handitu daiteke.\nOndoren animalien elikaduran erabili ziren xarabe edo siropeen fabrikazioarekin lotu izan da. Kasu berezi horretan, aztertu beharko litzateke zertarako den beharrezkoa hormona-ekintzako substantzia bat glukosa-xarabea egiteko prozesuan, eta, ezin bada ezabatu, bistan da prozesua ez dela egokia animalien eta gizakien elikadura segurua bermatzeko.\nAzpimarratu behar da Europan debekatuta dagoela pentsuei gehitutako substantziak erabiltzea, animaliak haztea eragiten dutenak, ez norberaren dietaren edo ariketa fisikoaren ondorioz.\nBenetan beharrezkoa da horiek erabiltzea?\nGalderari ikuspuntu produktibo hutsetik erantzun beharko bagenio, argi dago haren erabilera ez dela funtsezkoa. Hau da, animaliek ez dute horrelako substantziarik behar gizentzeko. Energia, proteina, lipido, karbohidrato eta funtsezko beste elikagai batzuk baino ez dituzte jan behar.\nHala ere, haien erabilera interesgarri bihurtzen da orain arte animalia-ekoizpenean erabili diren irizpideak kontuan hartuz gero. Beharbada, haragi-kantitate handiena ekoizteko filosofian datza arazo nagusia, kostu txikiagoarekin eta denbora laburragoan. Prozesu horretan, abeltzaina puzzlearen pieza bat besterik ez da, non azkenean ordaintzen duena kontsumitzailea baita, eta gobernuek berek ere interesa agertzen dute egoera modu berean mantentzeko.\nHaragia dietaren, erosketa-saskiaren eta, ondorioz, herrialde desberdinetako KPIaren (Kontsumoko Prezioen Indizea) funtsezko zati bihurtu da. Haragiaren prezioa handitzeak, ekoizpen-kostuekin batera, herrialde jakin bateko KPIa handitzea dakar. Hori dela eta, horrelako substantziak erabat kentzeko, beharrezkoa da egokitze-aldi bat izatea, biztanleria-talde baten ekonomiari eragin gabe.\nHala ere, ezabatzea ez da ezinezkoa, baina zaila da bat-batean eta egun batetik bestera aldatzea. Bitxia da ekoitzitako haragiaren prezioa eta kantitatea kontuan hartuta, haragiaren kalitatea ez ezik, kontsumitutako elikagaien segurtasuna ere baldintzatu ahal izatea.\nSegurtasunaren ondorioz, Europako Batasuneko agintariek debekatu egin zuten azienda gizentzeko erabilitako substantziak erabiltzea. Helburua da molekula jakin batzuk erabil daitezen eragoztea. Kasu askotan ez zegoen molekula horien eragin toxiko errealaren ebidentziarik. Hala ere, arau horiek nabarmen urratu dira, eta, horren ondorioz, intoxikazio-koadroak edo osasun-alarmak sortu dira. Azken batean, sektore bera da kaltetua, osasun publikoarekin lotutako arazoen aurrean kontsumitzaileek atzera egiten baitute kontsumoan.\nAgian, haragiaren prezioa liberalizatuko balitz bakarrik konpon liteke arazoa; beraz, kalitate eta segurtasun baldintza hoberenen arabera ekoizten duenak kostu handiagoak izango ditu, eta, beraz, garestiagoa izango da. Gainkostu hori azken prezioan jasanarazi ezin bada, merkatzeak araua ez betetzea ekarriko duela esan nahi du, eta, beraz, gure osasunarekin ordaintzeko arriskua izango dugu. Bestela, sektoreari dagozkion laguntzak eman beharko dira, eta, beraz, berdin ordainduko dugu, baina zergen bidez.\nSubstantzia horiek erabiltzeko debekua kontsumitzaileen osasunerako izan daitezkeen arriskuetan oinarritzen da. Erabiltzen diren substantzien artean, frogatu da horietako batzuek egiazko arriskua dutela kontsumitzaileen osasunerako. Hala ere, badirudi hormona-ekintza duten molekulek dituztela arrisku gutxien pertsonen osasunerako.\nSubstantzia horiek, besteak beste, gizonezkoen edo emakumezkoen hormona-ekintzak dituztenak, animaliei eman behar zaizkie eta beren lana egin behar dute, baina ezin dugu ahaztu denboraren poderioz metabolizatu egiten direla, eta, ondorioz, haien eragin farmakologikoa galtzen dutela.\nBaina zein da ondorioa? Haragia duten pertsonengana iristen diren kontzentrazio errealak ekintza farmakologiko zehatz batek eragingo lituzkeenak baino txikiagoak direla. Hau da, ez genituzke berezko sintomak ikusiko irentsi ondoren, hala nola apetitua handitzea, pisua handitzea, kasu batzuetan sexu-jarduera handiagoa, baina biloa handitu ere egin daiteke, bigarren mailako sexu-karaktereekin lotutako aldaketak, besteak beste. Horregatik guztiagatik, ez da azpimarragarria intoxikazio akutua, kronikoa baizik.\nHala ere, ondorio toxikoa ez da oso nabaria, hormona-ekintza duen substantziaren kontsumoa prebentziozkoa dela esan izan baita, batzuetan, tumore batzuen agerpenari dagokionez, eta argi eta garbi lotuta dagoela hormona-mendekotasuna duten tumoreak agertzearekin, hala nola prostatako eta maskuriko tumoreak gizonetan eta bularrekoak, umetokia emakumeetan, besteak beste. Gainera, antzutasun kasuak agertzearekin lotu da. Nolanahi ere, ekintza toxikoa ez da gai horien kontsumo puntualarekin lotzen, kopuru handiak eta denbora luzez hartzearekin baizik.\nBeraz, azterketa berriak egin behar dira gai horien toxikotasuna tratatutako animalien haragiaren ohiko kontzentrazioetara zenbateraino iristen den zehazteko. Nolanahi ere, nabarmendu behar da gaur egun legez kanpokotzat jotzen diren substantziak direla EBn, eta haien administrazioa kontrolatu beharko litzatekeela, bai eta haien ekoizpena eta merkaturatzea ere.\nAitken RJ, Buckingham D, Richardson D, Gardiner JC, Irvine DS. 2000. Erdi-kalitateari dagokion dease-dibioaren eragina. Elkargunea J. Androl 23(2):116-120\nJobo T, Kawaguchi M, Imai M, Kuramoto H. 2001. Treatment for complex atypical hyperplasia of the endometrium. Euro J. Gynaecol Oncol. 22(5):365-368.\nKaunitz AM.' 2000. Txertagarri uzkurgarria. Aukera berriak. Obstet. Gynecol. Klinika Iparrh Am. 27(4) 741-780\nharagi hormonas-eu legez kanpoko gizalege MPA-eu producción-eu toxikotasun tumoreak


Hamargarren urteurrena kontzertu bikain batekin borobildu du Goizuetako Umore Ona Abesbatzak - Erran.eus\nHamargarren urteurrena kontzertu bikain batekin borobildu du Goizuetako Umore Ona Abesbatzak\nMusika eta kantuaz gain, omenaldiak eta giro bikaina izan zituzten igandean\nHamar urte bete ditu aurten Goizuetako Umore Ona abesbatzak eta urte osoan zehar egin dituzten urteurreneko ekitaldiak borobiltzeko, gabonetako kontzertu berezia eskaini zuten abenduaren 18an, igande eguerdian Goizuetako elizan, Hernaniko Ozenki, Getariko bandarekin eta beste gonbidatuekin batera. Bezperan, Hernanin, Ozenki abesbatzarekin eta Hernaniko bandarekin batera aritu ziren.\nEmanaldi gustagarria eskaini zuten igande eguerdian Goizuetako elizan.\nIgandeko ospakizunak kontzertua baino lehen hasi ziren, Getariko musika bandari eta Hernaniko Ozenki abesbatzari eskainitako ongietorriarekin. Horretarako, herriko 30 bat neska-mutiko gaztetxok eta gurasoek osatzen duten Irumaita txarangaren laguntza izan zuten. Eguraldia lagun, salda ere eskaini zuten plazan eta ondotik kalejiran joan ziren elizaraino, kontzertua eskaintzera.\nLehenik agurra dantzatu zuen Patxi Iribarrenek. Segidan, Ainara Narbartek zuzenduta, Adeste Fideles eta Elurra mara mara kantatu zuten eskolako gaztetxoekin batera. Getariko Musika bandak, Eneritz Jauregiren zuzendaritzapean, euskal dantzak jo zituen. Imanol Kamiok zuzenduta, Ozenki Abesbatzak Doinu Zaleko akordeolari orkestrarekin Czardas de Monti abestu zuen; Umore Ona abesbatzak, Eneko Amundarainek zuzenduta Aurtxoa seaskan kantatu zuen eta Imanol Kamio zuzenduta, Svetilen eta Atot ator, bietan Ainara Narbarte bakarlari zutela. Emanaldia bukatzeko, musika bandak eta abesbatzek elkarrekin Somewhere, Birjiña maite, Festive Chrismas, Celebration eta Gospel Train eskaini zituzten, eliza betetzen zuten zaleen gozamenerako.\nEmanaldiaren bukaeran oroigarriak eman zizkieten zuzendariei eta abesbatzaren sorreratik bertako kide den Juan Antonio Lekuonari ere ongi merezitako omenaldia eskaini zioten koruko lagunek, bertso bat idatzia zuen koadroa eta euskal makila oparituz. Akordeoia lagun, bi abesbatzek bertso hori kantatu ere egin zioten. Bukatzeko, denek zutik, Agur Jaunak kantatu zuten.\nElizako emanaldia hunkigarria izan bazen, zer esan Umore Ona elkartean egindako bazkarian eta bazkalondoan izandako giroaz. Hor ere kantuek, musikak, opariek lekua izan zuten, bauta bertsoak eta dantzak ere.\nGoizuetako Umore Ona Abesbatzaren 10. urteurreneko azken kontzertua\nLeire Retegi Fernandez leitzarra saritua Hernaniko Txistulari gazteen XII. Txapelketan\nEuskal Kantu bazkaria eginen dute apirilaren 1ean Leitzan\nSanta Ageda bezperan kantari Goizuetan\nGoizuetako Narbarte anai-arrebak oholtzara bueltatu dira Nafarroako III. Trikitixa Jaialdian\nJoanes Illarregi Nafarroako Bertsolari txapelketako final laurdenetan izanen da\nKale edo bale… Balikebale lehiaketa arrakastatsua suertatu da aurten ere Leitzan\nGoizuetako Azaro Kulturaleko hirugarren asteburua\nAmazabal pilotalekua Leitza eta Aresoko produktuen erakusleihoa izan zen igandean\nLeitza eta Aresoko produktuen azoka\nBalikebale lehiaketaren 3.edizioa eginen dute larunbatean Leitzan\nGoizuetako Azaro Kulturaleko bigarren asteburua\nGoizuetako Azaro Kulturala indartsu abiatu da lehen asteburuan\nLeitzako ezpata dantzariak


2016-2017-Batxi1-IRTEERA-Irizar-STARTinnova | Batxilergoa Jakintzan\n2017/01/28 2017/02/22 by Koro\nAurreko asteazkenean burutu zen irteera Batxi1ean. Irizarrera egin genuen bisita, hau baita gure enpresa laguntzailea enprenditzaia sustatzeko programa honetan.\nSTARTinnova programak 5 edizio daramatza, jada, eta ikasleengan autonomia bultzatuko duten jarrerak sustatzea du helburu, proiektuetan parte hartzea eta ideia berritzaileak aportatzea. Jarrera hau ez da beharrezkoa negozioa martxan jartzeko orduan bakarrik; haratago joan nahi du: gure gizartean ditugun arazoak konpontzeko soluzioak proposatuko dituzten sentsibilitateak nahi ditu.\ne-learning plataforma batean oinarrituz, teoria eta ariketa interaktiboak uztartuz, ikasleek enprenditzaia sustatzeko helburu duen bidea jorratu dute Batxilergo 1eko gai batean eta, bide horretan, Irizar izan du mentore.\nGurekin izan zen, era berean, Joanes, gure artean praktikak egiten ari den ormaiztegiarra. Enpresaren ondotik egunero pasatzen bada ere, sekula enpresa barrura sartu gabe zegoen eta interes handiz jarraitu zuen ekintza hau.\nProiektua Diario Vascok bultzatu du eta hementxe duzue haren artikulua.\n← Previous Post 2016-2017-Batxi1 G-IRTEERA-Goieki\nNext Post → 2016-2017-Batxi1-Uretako sorospena


Etxaun Zaharra (I) • ZUZEU\nAitor Etxegak Tolosaldeko Ataria agerkarian.\nBi mila eta hogeiko urrian honakoa esan nuen lerro hauetan: Zuberoako hainbat pertsonen bizitzak miatzen emango nuela jada joana den negua. Eta horrelaxe egin dudala esateko moduan naiz uda atari honetan. Etxahun Iruriz, zerbait idatzi nuen, Xahoz ere bai…\nHirugarren bat apartatzerakoan zalantzaren bat izan dudan arren, Pierre Topet Etxahun aukeratu dut: Etxahun Zaharra. Bere bizitza txundigarria iruditu zait; manexak betetzen dituen orri hauek ez zaizkit nahikoa iruditu Etxahunen bizitza laburtzeko eta bi zatitan egitea deliberatu dut. Irailean-edo bukatuko ditut beraz Etxahun Zaharraren kontuak. Pierre [Piarres] Topet, ezagunagoa Etxahun Zaharra ezizenez, (Barkoxe, Zuberoa, 1786ko uztailaren 26a, Barkoxe, 1862ko urtarrilaren 17a) Euskal bertsolari eta koblakaria izan zen. Besteak beste, Pernando Amezketarra, Xenpelar eta Iparragirreren garaikide.\nGai autobiografikoa duten bertso asko dira bere ekoizpen poetikoan. Horregatik dugu bere bizitza korapilatsu eta zoroaren berri: zorigaitz eta abentura asko, gaixo haurtzaroan, komenentzia-ezkontza batera bortxatua, liskar bortitz askotan sartua, espetxean egona, ihesa, emigrazioa… Bere bertsoak sakon aztertu eta bildu zituen Jean Haritchelharrek; honek esan zuen «jakin gabeko erromantikoa» zela Pierra. Bere zenbait olerki besteak beste Benito Lertxundik edota Niko Etxartek hilezkortu dituzte: Mündüan malerusik, ahaide delizius hüntan, Maria Solt eta Kastero, Müsde Tiraz…\nEtxahun Zaharra bertsolariaren bizitza patu tragiko erromantiko bat da. Bizitza gorabeheratsua edota korapilatsua izan zuen; esan daiteke etengabeko borroka batean aritu zela tokatu zitzaion bizitzarekin. Etxahunen bizitziaren khantoria bertso sortan honakoak esan zituen: gosea pasa zuela, gaixo ibili zela, ez zela lanerako gai, etxeko guztien zigorra jaso zuela: «Edertarzünez praube ninzalakoz sorthü». Etxeko giro aldrebesak gizon zail eta bortitz bihurtu zuen. Biktima eta eragile izan zen seguru asko. Hona, hasteko, Etxahun Zaharraren haurtzaroaz batetik zalantza gutxi uzten duen eta bestetik kontu asko argitzen dituen bertseta bat: «Ene lehen urtea nuen joak ahulezia / amak lehor zuen bihotza bai eta titia / ni sehaskatik garrasika bai nuen gosea / amak nire negarrez ez zuen ardura / nahi zuelarik Jainkoak niri deitzea».\nEtxahun Zaharra bertsolariaren bizitza patu tragiko erromantiko bat da. Bizitza korapilatsua izan zuen; etengabeko borroka batean aritu zen\nBere aita jeloskor zen uste zuelako Pierra ez zela bere semea. Horregatik gaizki tratatu omen zuen Etxahun haur zelarik. Hona zer dion Mundian malerusik olerkian: «Emaztea hartu nuen aitaren gustuko / neronen kontra atera zitzaidaneko / sesioan jarri familiakoak oro / gauzak ongi partitu eta / gartzelara joan gero». 22 urterekin Maria zerbitzariarekin ezkondu zen. Herentzia galtzea ekarriko zion honek ordea. Etxahun bost baserriren jabe izateko moduan zen: bi aitaren oinordetzan, eta hiru osaba eta aita-pontekoaren aldetik. Hona zer zioen beste bertseta batean: «Munduan bagara anitz zorigaiztoko garenak / baina inork ez ditu etxekoak izan nik bezain krudelak / halere amak bost etxetako oinordeko ninduen sortua / eta nituenak oro kenduta munduz mundu naiz bidalia». 1806an aitak senipartea ukatu zion Maria gustuko ez zuelako etxe hartan.\nGurasoek etxe oneko neska batekin, Engrace Palentorekin, ezkonarazi zuten bortxaz. Neskamea maite zuen arren, traizio egitea erabaki zuen, etxekoen presioaren ondorioz. Hala ere, Etxahun damutu edo gutxienez oker hartaz jabetu egin zen. Gai honen inguruan idatzi zuen Urxapal bat olerki autobiografikoan oso ondo sumatzen da damu hau. Bertan, aipatutako neskamea eta idazlearen arteko elkarrizketa bat ageri da, amaierako ondorioa honako hau delarik: «Etxahun Zaharrak badaki neskamearekin gaizki jokatu zuela eta hark etsaitzat hartzea logikotzat jotzen du». Etxahunek bere poematan dio zorigaiztoa ekarri ziola honek.\nBarkoxe. XX. mendeko irudia. BERNARDO ESTORNES LASA.\nHauxe izan daiteke Etxahun aurkezten hasteko sarrera moduko bat, baina ez dira hemen bukatzen Etxahunen ezbeharrak, ezta gutxiagorik ere! Ondoren etorriko dira, tiroak, aizkorakadak, amoranteak, kartzela… Harrak niri bezala heldu badizu, hemendik aurrerakoak uda bueltan izango dituzu irakurgai. Bitartean, bizi uros!\nbertsolaritza, Pierre Etxaun\nZer duzu buruan “Etxaun Zaharra (I)”-ri buruz\nPatxi 2021-07-22 12:14\nEtzazula Aitor, autobiografia poetikoetan itsu-itsu sinets!, Haritxelhar zenak tesia egin zuen Etxahun zaharraz. Irakurtzeko gomendioa egiten dizut. Ez dut esan nahi horrekin Haritxelharrek sekretu guztiak argitu dituenik, baina autobiografietan…


Mugitu Archives - Beldur barik\nLONJETAN BELDUR BARIK JARRERA ZABALDUZ… ETA GARAILE BIHURTUZ!\nErandioko lonjetan zerbait prestatzen ari da… pasa den urtean Erandioko bederatzi lonjetan ibili ginen eta gure leloa aurrera atera genuen: Pentsatu, eztabaidatu eta ekin! Beldur Barik Jarrerarekin! Gogoratu nahi zer egin genuen? Sakatu hemen eta berriro irakurri publikatu genuen post-a. Beldur Barik programan pasa den urtean martxan jarri genuen erraminta bat erabili zuen Erandioko...\nZenbatetan gertatu zaizu? Kuadrilako taldean whatsappeatzen ari zara eta norbaitek bideo-txiste bat bidaltzen du… baina batere graziarik ez duena. Emakumeak iraintzen dituzten bideo sexistak, objetuak bezala irudikatzen dituztenak, ezagutzen duzun neska bat umiliatzen dituztenak, “homosexualei buruzko” txisteak edota txiste sexistak, jendea barregarri uzten dituztenak… ohikoak dira gaur egun. Gure Facebook-ean, Tuenti-an edo Whatsapp-ean broma bezala...\nMaider Urretabizkaia Sei urte daramatzat adimen urriko haurrekin lanean, urri baino berezi hitza egokiagoa dela jabetzeko adina denbora. Sei urte zu maitatzen, jasaten… Lanean aritzen naizen haurren artean badut koloreak maite dituen bat, Uxue, berezietan bereziena. Arkatz more batekin gerturatu zitzaidan lehengo batean eta “begira, zure begiaren kolore berdina!” Aurrekoan eman zenidan kolpeaz jabetu zen,...


Ibaetako Ingeniaritza Fakultateko ikasleek mobilizazioa egin dute, 'Ebaluazioan gehiegikeriarik ez!' lelopean\n400 ikasle matrikulatuta dauden irakasgai batean hemezortzi ikaslek baino ez dute gainditu azterketa. "Lan-karga eta baldintza jasangaitzei erantzun antolatua" emateko beharra azpimarratu du Unibertsitateko Indar Batasunak.\n2021eko maiatzaren 5a\nDozenaka ikasle elkartu dira asteazken honetan, maiatzaren 5ean, Unibertsitateko Indar Batasunak (UIB) Ibaetako (Donostia, Gipuzkoa) Igeniaritza Fakultatean antolatutako mobilizazioan, Ebaluazioan gehiegikeriarik ez! lelo hartuta. Euskal Herriko Unibertsitateko (UPV/EHU) ingeniaritzako ikasleen artean haserrea piztu dute Fluidoen Mekanika irakasgaiko azterketetako emaitzek, Ibaetako gradu horretan matrikulatuta dauden 400 ikasleetatik hemezortzik baino ez baitute gainditu azterketa bat.\n"Ikasle langileek etengabe pairatzen dituzten lan-karga eta baldintza jasangaitzei antolatuta erantzun behar diegu", azaldu du UIBk ebaluazioaren problematikaren harira. Horrenbestez, fakultate ondoko plazan bildu dira hainbat eta hainbat lagun, "ikasleek bizi duten egoera negargarria" salatzeko. Aurrekoa gutxi balitz, ikasle askorentzat "azterketa horren laugarren deialdia" izan dela ere gogora ekarri du UIBk.\nEragilearen esanetan, mobilizazioa hasi aurretik fakultateko ateak itxi dituzte segurtasun-agenteek. "Horrek argi uzten du EHUk ikasleen eskakizunak entzuteko duen borondate eza, egoerari erantzuteko duen bide bakarra autoritarismoa erabiltzea baita", adierazi du UIBk sare sozialetan.\nEHUk ateak itxi arren, ikasleak fakultatera sartu dira plazako mobilizazioa burutu bezain laster. "Ebaluazioan gehiegikeriarik ez!" edota "ingeniaritza borrokan!" bezalako aldarriak entzun dira barruan. Azkenik, dekanotza parean bildu dira, ingeniaritzako ikasleei elkartasuna adieraziz.\nUIBk maiatzaren 3an sare sozialetan aditzera eman zuenez, ingeniaritzako ikasleen egoera salatzeko jarritako pankartak zein kartelak kentzen aritu zen fakultateko zuzendaritza taldea. Gertaera horiek "askatasun politikoen urraketak" direla adierazi du UIBk; "ikasturtean zehar salatutakoaren beste adibide bat", funtsean. Euren ustez, ikasleen aldarrikapenek "ez dute lekurik" egungo unibertsitatean, eta horrelako jarrera autoritarioak erabiltzen dira horiek ezabatzeko.\nUIBko kideak Ibaetako ikasgela batera sartu dira, "antolatzeko azpiegitura" aldarrikatuz eta negoziaketa exijituz


MUSHOKU TENSEI 2. DENBORALDIA KALERATZEKO DATA ETA ORAIN ARTE DAKIGUN GUZTIA - ANIME\nMushoku Tensei 2. denboraldia kaleratzeko data eta orain arte dakigun guztia\nMushoku Tensei: Jobless Reincarnation Rifujin na Magonoteren Japoniako nobela arineko seriean oinarritutako Anime da.\nMushoku Tensei: Jobless Reincarnation Japoniako Rifujin na Magonoteren nobela arineko seriean oinarritutako Anime da. Manabu Okamotok idatzi eta zuzendu du 2012. urtean argitaratutako Shirotakaren ilustrazioekin. norbait salbatu nahian eta bere bizitzari zerbait esanguratsua egiten saiatzen ari zela autobus istripu batean hiltzen dena.\nHala ere, laster haurraren gorputzean berraragitzen da eta mundu magiko batean, fantasia eta sorginkeriaren munduan jaiotzen dela konturatuko da.Oraingoan bere bizitza hobea eta baliotsua bihurtzeko asmoarekin dago, eta iraganeko bizitzaren oroitzapen garbia ere badu, baina ez da horretatik ezer errepikatzera ausartzen. Hala ere, hondatuta jarraitzen du bere bizitza berrian ere. Bere burua Rudeus Great bezala identifikatzen du eta laster Roxy Migurdia deabru magoaren ikasle bihurtzen da.\nNoiz egingo du 2. denboraldia Air?\nLehenengo denboraldian jende mordoa liluratu zuen eta beste denboraldi baterako deitu zuen. Litekeena da serieko 2. zatia 1. denboraldiko 2. zatia izendatzea eta ez anime serieko 2. denboraldia eta uztailean argitaratuko zela espero zen. Hala ere, ezinbesteko zirkunstantziak direla eta (zehazki ez dakigu), data atzeratu eta 2021eko urrian argitaratuko da, guztira 23 atalekin.\n1. denboraldiko zatirik gehiago egongo al da? Noiz kaleratuko da beste denboraldia? Berez, zaleak jakinmina dute eta ezin dute gehiago itxaron. Horra hor zaleek, Munstroek eta Kritikariek albiste onak dituztela 2022an 2. denboraldiaren etorrera iradoki dutela eta, orain arte, 1. denboraldiko 2. zatiaren ostean, zuzenean 2. denboraldia izango dela uste da 3. zatia. Baina albiste horiek ezin dira fidatu ofizialki baieztatu arte.\nfamilia tipoaren pasarterik dibertigarrienak\nLehenengo zatian Rudeusek munstroa hil zuen eta hiria utzi zuen Eris eta Ruijerd-ekin, batzuetan Rudeus-ekin kontra egiten baitute. Zatiak hortik aurrera jarraituko omen du. Aurreikuspenen arabera, Rudyk Sylphiette eta Demon kontinenteko Enperatrizarekin ere topo egin dezake. Ikuskizunak Ghislaineren egoera ere irudikatuko duela espero da. Animazioa oraingoan intrigazkoa izango dela espero daiteke. Zer iritzi dute zaleek? Zer gehiago agerian utzi dezake? Anime zentzudunak askoz alde gehiago ditu irudikatzeko, eta horrela zaleak asmatzen has daitezke.\nZurrumurrua da aktore bera ikusiko dela audioaren eta animazioaren bi arloetan. Egia esan, ahalegina egin dute eta, beraz, ez da inolako konpromisorik hartu behar.\nHorra hor Rudeus (Yumi Uchiyama aktore japoniarraren ahotsa eta Madeline Morris aktore ingelesa) aktoreen zerrenda; Roxy (Konomi Kohara / Michelle Rojas); Eris (Ai Kakuma / Lindsay Seidel), eta Ruijerd (Daisuke Namikawa / Christopher Wehkamp). Pertsonaia berriak aurkeztuko omen dira atal berriekin zerrendan sartzeko izar gehiago ekarriz. Gehiago jakiteko, zaleek adi egon behar dute eta laster ahaztuko duten trailerra ikustea ez ahaztu.\nnon erreproduzitu conjuring 3\npeaky blinders 6. denboraldia netflix kaleratzeko data\npunch man berriena\nbaki the grappler netflix kaleratze data\nkomedia onenak amazon prime 2016an


Garbiñe Aranburu: "Onartezina da ekidin daitezkeen heriotzak ekiditeko neurririk ez hartzea"\n2018/06/19 :: 21:38\nHemen zaude: ARLOAK LAN OSASUNA Prekarietatea Hiltzailea Garbiñe Aranburu: "Onartezina da ekidin daitezkeen heriotzak ekiditeko neurririk ez hartzea"\n2017/02/14\tLan Osasuna\t- Prekarietatea Hiltzailea\nLAB, ELA, ESK, STEILAS, EHNE eta HIRU sindikatuok elkarretaratzea egin dugu gaur Donostian, Adegiren egoitzaren aurrean, “Prekarietatea hiltzailea, lan istripu gehiagorik ez” leloarekin. Hain zuzen ere, ostiralean hildako Elgoibarko Betelu enpresako langilearen heriotza salatu dugu. Istripua otsailaren 6an izan zen, Azkoitiako Ibarmia enpresan, hildako langilea bertan baitzegoen azpikontratatua. Aranburuk gogora ekarri du Gipuzkoako ahaldun nagusi Markel Olanok lan istripua izan zen egun berean bisitatu zuela Ibarmia, eta eredugarritzat jo zuela. Bada, ordu batzuk geroago gertatu zen lan heriotza. "Instalazioetan lan egiten ari diren langileen lan osasun baldintzak errespetatzeko gai ez den enpresa bat, guretzat, ez da inolaz ere eredugarria, eta instituzioentzat ere ez luke izan beharko", adierazi du LABeko ordezkariak.\nGarbiñe Aranburuk nabarmendu du Ibarmiako zuzendari orokorra Adegiko presidenteordea ere badela. "Bere enpresan azpikontrata batean lanean ari zen langilearen lan osasun baldintzak errespetatzeko ardura zuen, eta ez zuen bete. Hala, Adegiri interpelazio zuzena egin nahiko genioke: enpresa eredu berriaz hitz egiten digute behin eta berriz; guk, ordea, ez dugu enpresa eredu berririk ikusten, ez dugu inolako salaketarik entzun istripu honen inguruan, ez dute ezer esan. Ikusten dugu zaharretik asko dagoela hemen, betiko eredutik asko dagoela; asko prekarietatetik, asko prebentzio neurri faltatik".\nAzkoitiako lan istripuaz gain, Aranburuk azken orduetan jakinarazitako beste bi lan heriotza salatu ditu: Petronorreko langilearena eta gaur goizean A-1 autobidean lanean ari zen beharginarena; Muskizen bata, Agurainen bestea. “Ezaugarri bera ematen da hiru kasuetan: azpikontratetako langileak dira. Aurreko urteko balantzea egin genuenean, lan istripuen herena azpikontratetan ematen dela esan genuen. Hori oso adierrazgarria da, prekarietatearen isla delako”, berretsi du.\nHala, gehiengo sindikalak egoera hauek salatzen jarraituko duela azpimarratu du. "Heriotz hauek ekidin daitezke, eta onartezina da ekidin daitezkeen heriotzak ekiditeko neurririk ez hartzea. Inplikazio handiagoa behar da institzuoen aldetik, ez da nahikoa adierazpen instituzional batzuk onartzearekin, baldin eta ez baldin badira erantzule nagusiak seinalatzen eta interpelazio zuzen bat egiten patronalaren aurrean. Prebentzio neurri ezak eta prekarietateak hiltzen dute, eta bi ezaugarri horiek patronalaren erantzukizuna dira. Hortaz, instituzioek beste ardura batekin jokatu beharko lukete", erantsi du LABeko ordezkariak.\nBihar, elkarretaratzea Gasteizen\nBihar asteazkena, otsailak 15, beste elkarretaratze bat egingo du gehiengo sindikalak, gaur goizean Agurainen izandako lan heriotza dela eta. Hain zuzen ere, A-1 autobidean lanean ari zen gizon bat hil da, furgoneta batek harrapatuta. Elkarretaratzea 12:30ean izango da, Gasteizko Probintzia plazan, “Prekarietatea hiltzailea, lan istripu gehiagorik ez” leloarekin.


Miguel Ángel Lureña, aholkularia eta zientzia dibulgatzailea, elikagaietan aditua: "Elikagaiek ez dute arazten, nahiz eta irabiaki berde gisa hartu eta hamar euroan litroa" | Aldizkaria | EROSKI CONSUMER\nMiguel Ángel Lureña, aholkularia eta zientzia dibulgatzailea, elikagaietan aditua: "Elikagaiek ez dute arazten, nahiz eta irabiaki berde gisa hartu eta hamar euroan litroa"\nMiguel Angel Lurueñak curriculum aberats eta oparoa du. Doktorea da Salamancako Unibertsitatetik, Elikagaien Zientzietako eta Teknologiako lizentziaduna eta Nekazaritzako ingeniari teknikoa. Irakasle eta ikertzaile gisa lan egin izan du, eta berrikiago, aholkulari independente aritu da elikadura arloko enpresentzat. Artikulu zientifiko asko idatzia da, baina jendeak gehiago ezagutzen du bere bloga dela medio, Gominolas de petróleo; milaka jarraitzaile ditu gune horretan, eta informazio zorrotza ematen du elikagaien inguruan, modu atseginean. "Gizarteak errezeloz begiratzen dio zientziari, baina den horretan ulertu beharra dago: tresna bat da, aukera ematen diguna inguruan dugun mundua ulertzeko eta kezkatzen gaituzten arazoak konpontzeko", adierazi du.\nElikagaiak sekula baino seguruagoak al dira?\nZalantzarik gabe. Elikagaiak sekula ez dira izan egun bezain seguruak. Bitxia da, zeren hori hala den arren, askotan entzuten da pozoitzen ari zaizkigula janariarekin, antibiotikoekin, hormonekin, pestizidekin, metal astunekin, gehigarriekin edo transgenikoekin, eta iragan atenporal baten ideia idilikoa sustatzen da, non dena hobea zen. Egiaz, gero eta gauza gehiago dakigu elikagaiei buruz eta horietan aurki daitezkeen arriskuei buruz. Gaur egun, gainera, kontrol sistemak askoz zorrotzagoak dira garai batean baino. Ezinezkoa da segurtasun oso eta erabatekoa lortzea, baina lasai egon gaitezke: elikadura arloko segurtasun arazoak gero eta ezohikoagoak eta arinagoak dira.\nBaina esaten da sekula ez dela jan gaur egun bezain gaizki. Zergatik?\nHorixe da paradoxa handia. Eskura ditugun elikagaiak seguruak dira. Arazoa da sarri askotan aukera desegokia egiten dugula, eta osasungarriak ez diren produktuak hautatzen ditugu, ugari ematen dituztenak azukrea, gatza, irin finduak edo gantz baztergarriak. Faktore askok eragiten dute hautu horretan: ezagutza falta, desinformazioa, publizitate engainagarria, legedi urria edo kontu fisiologikoak, apetituarekin eta ordain sistemekin zerikusia dutenak. Horri gehitu behar zaio produktu osasungaitzak bazter guztietan daudela eta, gainera, merkeak direla eta zapore bizi eta erakargarriak dituztela.\nAlerta mezu asko entzuten da elikagaien, osagaien eta baita proteina jakinen inguruan ere, adibidez glutenaren inguruan. Zer iritzi duzu horri buruz?\nBoladan jarri da elikadurari buruz hitz egitea. Komunikabide askok etekina ateratzen diote horri, polemikaz polemika ibilita: haragia, anisakisa, azukrea, palma olioa, akrilamida, ziguatera... Kontua zera da: kezka eragiten duen gai bat aurkitu eta agortu arte zukutzea, eta ondoren beste bati heltzea. Elikaduraren inguruan badira gauza kezkagarriak, nola ez, baina zorroztasun eta zuhurtzia gehiagorekin landu behar lirateke.\nZergatik da hain erraza mezu alarmista horiek aurkitzea nutrizioari buruz?\nBeldurrak saldu egiten du, eta askok probetxua ateratzen diote horri. Egunero ikusten dugu hainbat komunikabidetan, batez ere digitaletan, non goiburuak gero eta alarmistagoak diren: hirugiharra jatea erretzearen parekoa dela, ziguatera anisakis berria dela... Goiburu horiek, egiazkotik gutxi duten arren, bisitari asko eta asko erakartzen dituzte, eta iragarleak lortzeko balio die. Enpresa batzuek ere jokatzen dute alderdi horrekin, eta laktosa herritarrentzat zeinen txarra den nabarmentzen dute edo gehigarriak kaltegarriak direla iradokitzen dute. Bestalde, guru asko dago nutrizioaren arloan, eta beldurra zabaltzen dute beren erremedio miragarria saltzeko. Adibidez, produktu horiek argaldu egiten dutela esaten da, detoxifikatu egiten dutela, eta minbiziaren gisako gaixotasunak sendatzen dituztela esatera ere iritsi dira. Ez dago esan beharrik ere erremedio miragarririk ez dagoela.\nZer-nolako elikagaiei atxikitzen zaie sendatzeko gaitasuna?\nLandare jatorriko elikagaiekin egiten da. Bistan da, osasungarria da landare jatorriko elikagai gutxi prozesatuetan oinarritzen den dieta egitea. Baina sendatzeko gaitasuna dutela esatea, hori gehitxo da. Elikagai mota horretan, batez ere produktu exotikoak sustatzen dira, adibidez gojiko baiak, chia edo guanabana haziak, baina baita erabat arruntak diren beste batzuk ere, esaterako limoi ura, brokolia edo irabiaki berdea. Nolanahi ere, gaur egun dakigunez, elikagaiek ez dute gaixotasunik sendatzen, horiei aurrea hartzen lagundu baizik.\nZer diozu detox irabiakiei buruz?\nGure organismoa detoxifikatzeko, hortxe ditugu birikak, giltzurrunak, gibela eta larruazala. Elikagaiek ez dute arazten, nahiz eta irabiaki berde gisa hartu eta hamar euroan litroa. Garbi-garbi utz dezaketena diru zorroa da, hori bai. Batzuek, gainera, arriskuan jar dezakete gure osasuna. Urrutiago joan gabe, Elikadura arloko Segurtasunaren Europako Agintaritzak (EFSA) ohar bat atera zuen iaz, eta gorabidean doan arrisku gisa sailkatu zituen irabiaki berdeak, azido oxaliko ugari dutelako eta horrek areagotu egin dezakeelako giltzurrunetan harriak agertzeko joera.\nZein dira traturik bidegabeena jasotzen duten elikagaiak?\nUste dut lehenbiziko postuak frutarentzat izan behar duela. Fruta osasungarria da eta, oro har, eragozpenik gabe jan daiteke (eta jan behar da). Gugana iristen diren mezuek, ordea, nahasi egiten gaituzte batzuetan, hainbeste ezen eragozpenak ikusten baitizkiogu udare bati, eta itsumustuan jotzen dugu txokolatezko opil baten bila. Batzuetan baztertu egiten ditugu sagarrak edo limoiak, "lehortu egiten dutelako"; aranak, "urdaila arintzen dutelako"; sandia, meloia edo laranja, "gauez kalte handia egiten dutelako"; edo bazkalondoan fruta jatea, "urdailean hartzitu egiten delako". Eta iruditzen zaigu, gehienez ere, egunean bost errazio fruta eta berdura jan behar ditugula, nahiz eta iragarki kanpaina ospetsua gutxieneko kopuruari buruz ari den, ez gehienez jan behar denari buruz.\nZure blogean aurka egiten diezu nutrizioaren arloko mito eta kondairei. Zein egin zaizkizu zailenak baliogabetzeko?\nMitoei buruz ari garenean, denetarik izaten da. Batzuk oso baldarrak dira eta ez dute oihartzunik, inork ez dielako ematen sinesgarritasunik, adibidez esaten denean merkatuan dauden laranja batzuei odola injektatu dietela hiesaren birusarekin. Beste batzuek, ordea, zabalkunde handia lortzen dute. Azken horiek, gehienean, zenbait elementu izaten dute elkarrekin. Bideoak izaten dira, eta hurbilekoa egiten zaigun pertsonaia bat agertzen da; beste inork jakin ez duen ustezko arrisku batez ohartarazten gaitu, konspirazioaren teoria bat planteatuz eta xehetasun teknikoak emanez, ohiko ikusle batek baliogabetu ezin dituenak, ez duelako horretarako tresnarik edo ezagutzarik. Horixe gertatu zen, adibidez, 2015ean ospetsu egin zen bideo batekin, non gizon bat ageri den sagarrak arraspatzen eta esanez oso arriskutsua dela hortik askatzen den substantzia. Gaur-gaurkoz, 23 milioi aldiz ikusi da bideo hori.\nJendeak zein gaitan jarri dizu erresistentzia gehien?\nBatzuk bereziki polemikoak dira eta eztabaida beroak eragiten dituzte, adibidez elikagai ekologikoek zer-nolako abantailak eta desabantailak dituzten, transgenikoak edo gehigarriak seguruak ote diren, edo esnea, haragia edo glutena hartzea komeni ote den edo ez. Arazoa da, halakoetan, pertsona batzuk pasiotik aritzen direla argudio oinarrituetatik baino gehiago. Informazioa dugunean, denok uste dugu arrazoi dugula, hori horrela da. Kontua da informazio hori zorrotza den edo ez.\nHainbesteko zurrunbiloan, kosta egiten da bereiztea zer den informazio fidagarria eta zer ez. Nola antzeman iruzurrak?\nZaila da. Arau orokor gisa, nik beti esaten dut hau: zerbaitek egia izateko baino sinesgaitzagoa badirudi, segur aski ez da egia izango.\nNutrizio arloko informazioak argitasun gutxi al du oraindik ere kontsumitzaileentzat?\nNire iritziz, nutrizio arloko informazioak zenbait arazo dakartza. Lehenbizikoa, pertsona askok ez dakitela egoki interpretatzen. Baina, hori baino gehiago, egiazko arazoa da informazio horrek huts egitera eraman dezakeela jendea. Adibidez, txokolatezko opil bat egiten badugu azukre gutxikoa eta bitaminak eta mineralak eransten badizkiogu, gerta liteke nutrizio arloko taulak pentsaraztea produktu hori osasungarria dela, nahiz eta, egiaz, txokolatezko opil bat izaten jarraitu; hau da, produktu osasungaitz bat, noizbehinka baino ez duguna jan behar. Eta horri guztiari gehitu behar zaio nutrizio arloko informazioak gabezia batzuk ere badituela.\nNola hobetu liteke?\nLegediak ez du behartzen trans gantzen berri ematera edo produktuak berez dituen azukreak eta azukre erantsiak bereiztera. Lehenbizikoa aspaldiko eskaera da baina gauzatu gabe dago, eta bigarrena berriki proposatu da eta herrialde batzuetan hasiak dira egiten, adibidez Ameriketako Estatu Batuetan. Nutrizio arloko informazioa hobetzeko beste modu bat litzateke nutrizio arloko semaforoa esaten zaiona erabiltzea: kolore kode bat, gorriz markatuko lituzkeena, adibidez, azukrea, gatza, irin finduak edo gantz baztergarriak kopuru handietan ematen dituzten produktuak, eta berdez osasungarriak diren produktuak. Arazoa da badaudela moduak trikimailuak egiteko eta gauzak berez diren bezala ez ulertarazteko, adibidez errazio txikiak hartzea eredutzat egunean hartu beharreko kopuruarekin alderatzeko.\nHonako ideia hau ere aski zabaldua dago: "Azkenerako, ez daiteke ezer jan".\nAdos nago. Nahasmen handia dago, eta askok pentsatzen dute dena txarra dela eta ezin dela ezertxo ere jan. Eta badago asperdura moduko bat ere, zeinak beste ideia honi ematen dion indarra: "Zerbaitekin hil behar dugu, eta leporaino jarriko naiz". Guztiok hilko gara, esan beharrik ere ez dago, baina egun hori ahalik eta gehiena atzeratzeko eta egun horretara egoera onean iristeko, bizimodu osasungarria egin behar dugu eta, horren barrenean, dieta egokia. Baina zer da dieta egokia? Hortxe sortzen dira zalantzak, batez ere egunero albiste kontrajarriak aurkitzen ditugulako komunikabideetan. Eta hortik datoz pertsona askok egiten dituzten aipamenak, "lehen zera esaten zuten arrain urdina txarra zela eta orain, zer da eta, ona omen da", "haiek ere ez dira ados jartzen", eta abar.\nZer diozu kontraesan horien inguruan?\nBi arrazoi daude horretarako: lehena da zientziaren aurrerabideak ezagutza berriak eskaintzen dizkigula, eta, batzuetan, baliogabetu egiten dutela lehendik genekiena, eta bigarrena, sarri askotan interes ekonomikoak sartzen direla tartean, hau da, modu ezkutuan babestuta dauden albisteak ateratzen direla produktu batzuen ustezko onurak hauspotzera. Dena den, zalantzarik sortzen ez duena, eta hori ez da aldatu azken hamarkadetan, hauxe da: dieta osasungarriak gutxi prozesatuta dauden produktuetan oinarritu behar duela, eta landare jatorrikoei eman behar zaiela lehentasuna: frutak, berdurak, barazkiak, lekaleak eta fruitu lehorrak. Hortaz, gauza asko daude guk jateko modukoak, erruz.\nPDF: Egin klik hemen honako ekintza hau burutzeko: Informazio hau PDF bertsioan jaitsi (310 Kb)


Oz-karpa garraiatzeko kutxa Alubox-etik - www.turas. Tv\nNork TURAS | Abendu 19, 2019 | Gear, Hamahiru alea | 0 |\nAluboxek berritzen jarraitzen du merkatuan dauden abentura eta turismo kaxa onenak diseinatu eta eraikitzeko orduan. Azken katalogoan Oztent kutxa ikusgarria sartu da. Oztent kutxa ezin hobea da OZtent RV 1, RV2, RV3, RV4, RV5 gordetzeko eta zure OZtent elementuen aurka babesteko. Kaxa berriak ere oso aproposak dira zure eskiak eta denbora luzeagoak jartzeko.\nAlubox produktu guztiak bezala, Oztent-eko kaxa arina, hautsa eta iragazgaitza da eta teilatuaren errailera erraz gerta daiteke eta giltzarrapo batekin blokeatu daiteke garraio eta biltegiratze segurua bermatuz. Alubox-a nabarmentzen duen gauzetako bat beren eraikuntzan erabiltzen diren materialak dira eta EN AW-54 (AlMg5754) IP3 araua dute. Material honek itsasoko uraren eta kutsatutako industria-atmosferaren aurkako korrosioarekiko erresistentzia bikaina eskaintzen du.\nOz-karpa luzea eramateko ezin hobea\nAW 5754 erresistentzia ertaineko materiala da, gogortzen ez den aleazioa, eta, gainera, soldadura egokia ematen du. Kutxa berri hauei esker, Oztentsek kalteak eta lehorrak babesten dituzte, adingabeak eta kaltetuak babesteko off-roading denean.\nHorri guztiari erantsi zaizkio benetako espedizio itxura ere.\nAlubox-ek kaxa sorta zabala eskaintzen du\nAlubox Pro Aluminio Biltegirako kasuek honako hauek dituzte:\nBarneko jostura guztiak silikonazko eta kautxuzko estalkiekin itxita daude, IP54 kalifikazioa emanez (hautsa eta urarekiko erresistentzia).\nPilatzeko gailuak oso kalitate onekoak dira\nSortu pertsonalizatutako alkarrizketa ......\nBa al zenekien Alubox-ek Vorova-rekin lankidetza egin duela zure Aluboxes-entzako% 100 pertsonalizagarriak ekartzeko. Vorovaren programak Alubox pertsonalizatua eta dibertigarria sortzea ahalbidetzen du. Alubox eta Vorova elkarlanean aritu dira, kolore eta material ugari aukeratzeko. Diseinu pertsonalizatua edo konpainiaren koloreekin zure Aluboxes markatzeko modu bikaina da. Mundu osoko bidalketa,% 100eko gogobetetasuna eta lineako erabiltzaile laguntzarekin, zure Aluboxerako grafikoak sortzea oso erraza da. Ahal duzu zure kutxa pertsonalizatu linean.\nDiseinatu edozer gauza pertsonal edo negozioen beharretarako.\nInprimaki egokiak egiteko txantiloiak. Ez da mozketarik behar.\nAplikazio erraza izateko diseinatua.\nIrudi kalitate zorrotza.\nAlubox belaunaldi anitzeko familiako enpresa da\nAlubox-ek Facebooken orri berria du. Gustatu edo jarraitu orria Alubox-en albisteak eta eguneratzeak jasotzeko\naurrekoEguraldi Hotzean Kanpatzeko zenbait aholku\nhurrengo12 urruneko guneetan ibiltzean kontuan hartu beharreko gauzak


Arrano arrantzalea 60 urte geroago itzuli zen Iberiar penintsulara | Consumer\nArrano arrantzalea 60 urte geroago itzuli zen Iberiar penintsulara\nCSICek lortu du espezie horretako bikote bat Cadizko Los Alcornocales parkean haztea.\nIkerketa Zientifikoen Kontseilu Goreneko (CSIC) aditu-talde batek arrano arrantzale bikote bat Los Alcornocales (Cadiz) parke naturalean berriz heztea lortu du. Duela 60 urte jaio ziren espezie horretako aleak Iberiar Penintsulan. Oilaskoek -biek – 55 eguneko bizitza dute eta habia uzteko zorian daude.\nAndaluziako Juntako Ingurumen Saileko teknikariek ere hartu dute parte proiektuan, eta espezie hori penintsulan berriro sartzeko programa baten emaitza da. Programa horren bidez, arrano arrantzaleko mediterranear populazioa zabaldu eta desagertzeko arriskua murriztu nahi da.\nIkertzaileek erabiltzen duten metodoari “hacking” esaten zaio, edo erdi-askatasunean hazten da; hau da, oilaskoak kutxa-habietan jartzen dira, non zaintzaileek hilabete inguru ematen baitiete janaria artifizialki. Prozesu horretan, saihestu egiten da haiekiko ikusizko harremana, gazteek ez dezaten erlazionatu elikagaia lortzea gizakiarekin. Erabiltzen den sistemari esker, oilaskoak ingurune berrira egokitzen dira, eta, askatu ondoren, heldutasun sexualera iritsitakoan, eremu berera itzultzen dira ugaltzeko.\nProiektuaren egileek ez zuten espero hain emaitza itxaropentsuak lortzea bi urte barru arte; beraz, oilaskoen hazkuntza lorpen handitzat hartzen da.\nEspainian arrano arrantzaleen populazio bakarrak Kanarietan eta Balearretan daude gaur egun, non espeziea desagertzeko arriskuan dagoela katalogatuta dagoen.\narrano pescadora-eu pollos-eu


Jose Mari Uranga historialaria hil da - Arrasate - Goiena.eus\nJose Mari Uranga historialaria hil da\nGoiena 2005-09-22 12:59\nAtzo hil zen, 89 urterekin. Ezaguna izan zen herrian Arrasateko historiaren inguruan egin zituen azterketengatik. Egindako lanen artean dugu 1970ean argitaratu zen "Mondragón, trayectoria y anecdotaria" izeneko liburua. Jose Mari Urangaren aldeko hileta elizkizuna gaur izango da, 19:00etan, San Joan parrokian. Jose Mari Velez de Mendizabalek ondo ezagutu zuen Uranga eta Arrasate Irratian egin diote elkarrizketa. Hemen jaso ditugu esandako batzuk:\nHistoria berreskuratzeaz gain, herrigintzan ere egin zuen lan\n"Jose Mari ezaguna izan da gure artean historialari izan delako, baina beste gauza batzuk ere egin zituen. Kultur arloan eta herrigintzan lanean aritu zen. Zinegotzi izan zen 9 urtez 58tik. Herriarekin oso inplikatuta, Udalean zintzotasunez lan egin zuen. Gerra ostean Arrasate oso zatituta zegoen eta bere gain hartu zuen Luistarren kongregazioaren ardura. Club Deportivo Mondragon sortu zenean presidente izendatu zuten eta Arrasaten garai hartan kirol munduan egindako ekimen gehienen arduradun nagusia izan zen. "\n"Historia kontuetan hasi nintzenean Jose Marirengana jotzen nuen, maisu baitzen niretzat. Bide bat erakutsi zuen Arrasaterengan sinisten genuenongan eta aprobetxatu egin nuen bide hori."\n"Zorrotza izan da bere lanetan. Sutan jartzen zen Arrasateri buruz idatzitako edo esandako gauza batzuekin. Legenda asko dago Arrasaten eta ez dago batere ziur esandako legenda horiek benetakoak direnik. Jose Mari zorrotza zen eta zerbait idazten zuenean beti idazten zuen datu konkretu eta zehatz baten gainean. Hori da eskertzekoa."\nGuztiaren gainetik, mondragoetarra\n"Herritar peto-petoa sentitzen zen Jose Mari eta bere burua zerrajero moduan kontsideratzen zuen, 50 urte lanean egin baitzituen han. Batez ere, herriko txokoak eta giroa maite zituen. Azken hiru urteotan ezin izan da etxetik nahi beste irten eta Arrasateko giro hori ez bizitzean sufritu egin du.


Azti - Wikipedia, entziklopedia askea.\nizadiaren legeen kontrako gauza miragarriak egiten bide dituen edo ahalmen ezkutuak bide dituen pertsona\n(«Mago» orritik birbideratua)\nArtikulu hau magia egiten duen pertsonaia buruzkoa da; beste esanahietarako, ikus «Azti (argipena)».\nAzti naturaz gaindiko ahalmenak baliatuz magia egiten duen pertsonaia da, kultura askotako praktika ezkutu, sinesmen, mitologia eta kondairetan agertzen dena, Euskal mitologian ere topatu daitekeena. Egungo fikzio fantastikoan ere maiz agertzen da.\n1 Magoak, izarren gertakarien igarle bezala eta beste batzuk\n2 Aztiak, sorginen botereen pareko arrak\n2.1 Euskal izenaren jatorri ezezaguna\n2.2 Europako aztien historia laburra\n2.2.1 Paleolitoko Xamanak\n2.2.2 Zeltiar eta erromatarren igarle gurgarriak\n2.2.3 Kristautasunaren bilakaera edo eta sineskeri ugaritasunaren hondamendia\n2.2.4 Erdi Arotik sorgin-ehizaraino\n2.2.5 XVIII. mendetik XX.era aztien altsaera\n3 Aztiak beste kulturen barne\n4 Aztiak Euskal Herrian\n4.1 Aztiak eta aztikeriak\n4.1.1 Augur-eak, agure agurgarriak\n4.1.3 Sarako eguraldi igarle diren esaldi eta beste aholku batzuk\n4.1.5 Azti famatua pare bat\n5 Azti ospetsuak kulturan barne\nMagoak, izarren gertakarien igarle bezala eta beste batzukAldatu\nKristautasunean hain hedatua dagoen Hiru erregeen kondaira ez da Itun Berrian jasotzen inondik inora.\nMago terminoa antzinako Errege Magoetatik hedatu zen μάγος itun berriko greziar itzulketen bidez eta, azkenik, latineko magusetik. Mago hitzaren jatorria apaiz persiarrak izendatzeko erabiltzen zan hitzetik letorke. Astrologiaren bitartez etorkizuna iragartzeko ahalmena zutela sinesten zan aitzinean (eta askoren sineskeriak gaur egun ere horoskopoan sinesten dute).\nTermino modernoetan magia trikimailuak praktikatzen dutenak, astrologo edo eta igarle modukoak izendatzeko erabiltzen da.\nMago terminoa ere ilusionistei izendatzeko erabiltzen da, publikoa dibertitzeko eta harritzeko helburuarekin ilusionismoaren bidez "botere magikoak" dauzkatela dioten artistak.\nAztiak, sorginen botereen pareko arrakAldatu\nEuskal izenaren jatorri ezezagunaAldatu\nIkerleen ustetan gizakia gizakia denetik aztikeriaren sineskeria izan du gogoan. Irudian Trois freres-eko aztia.\nSorginak sorginkeriak egiten zituzten emakumeak badira aztiak aztikeriak egiten zituzten arrak lirateke.\nAzti hitzaren jatorria eta esanahia ezezaguna bada ere hegazti hitzean aztarnak topa ditzakegu, hegan egiten duten aztiak hegaztiak lirateke, baina "aztia" zer esan nahi duen argitu gabe. Borondatearen nahien arabera zerbait hasteko edo hazteko ahalmenean oinarritu daiteke "azti" hitzak.\nEuskal Herriko aztiek, gainontzeko aztiek bezala, izaki eta indar naturalak edo naturaz gaindiko botereak kontrolatzen eta manipulatzen dituztela sinesten da, erritualen edo eta ekintza zehatza batzuen bitartez.\nEuropako aztien historia laburraAldatu\nAztiak gizakien historiaurretik egon direla diote ikerleek. Iritzi hau onesteko paleolito aroko zenbait irudietan oinarritzen dira. Lascaux edo Trois Freres-eko kobazuloetan ikus daitezken marrazkietan giza-abere itxurako irudietan xamanen animismoaren gurtza susmatzen da.\nErlijio sinesmen sistemen artean aitzinetariko bat, aitzinena ez bada, animismoa da, xamanismoaren oinarria.\nXamanek, gizonak naiz emakumeek, azti, mago, igarle, mediuma edo eta sendatzailea da, dena batera. Izpirituen munduarekiko harremanetan mezuak jaso eta bere gizataldea babesteko eginkizunak baliatzen ditu.\nZeltiar eta erromatarren igarle gurgarriakAldatu\nZeltiarren druidak xamanen parekoak edo ordezkoak ziren.\nDenbora haurrera zihoan arabera aztien betekizunak eta gizartean zuen papera ere aldatzen joan zela pentsa genezake. Aitzineko xamanen eginkizunak banandu eta eginkizun bakoitzaren arabera igarleak, sendagileak edo aztiak agertzen joan ziren.\nOkultismoaren jakindunek Hermes Trimegisto dute aztikeriaren irakasletzat, egiptoarren Thot jainkoaren gizaki itxurako Hermes Thot bezala ere ezagutua, unibertsoaren ezkutaturiko muinak nola eraldatu erakatsi zuen. Idei honen jarraitzaileek ondorengo azti sinesmenetan eragina izan zuela diote.\nZeltiarreen kondairetan aztikeriak eta hildakoak gurtzeko sinesmenak eta erritoak Tuatha Dé Danann herriarengandik ikasi zutela zioten eta druidak zituzten harren hauen artean aztikerien ahalmenak onerako edo txarrerako egin zitezkeela sinesten zuten.\nMediterraneo inguruko kulturak bere jakintzak, sinesmenak eta sineskeriak elkar nahastu zituzten mendeetan zehar. Bi aztikeri mota nabarmentzen ziran, gizaki eta gizartearentzat egokiak zirenak eta, hauen aurkariak, gizartea eta gizakiei kaltetzeko egiten zirenak. Ekialde hurbileko dualismo kutsuaren sineskeriak bataz besteko indarren arteko desberdintasunak parekatu egiten zirela sinesten zuen, hau da, gauza on bat gertatzekotan bestaldetik, nonbait, zerbait txarra gertatu beharko lukeela. Sineskeri hauek zirela medio greziarren filosofoek lehenengo eta erromatarrek ondoren iraganeko sineskeriak aztertu eta arrazionalizatzeko nahian sineskeriak areagotu zituzten.\nAstrologi igarleak ziren mesopotamiar sumerieren jakintsu gorenak. Izarretan irakurtzen bahit zituzten etorriko ziran gertakizunen berriak. Gizakiaren senaren barne etorkizuna iragartzea nahia eta beharra izan da betidanik. Kultura guztiek izan dituzte etorkizuna igartzeko moduak eta igarkizun hauek egiteko ahalmen berezia zuten gizakiak.\nErromatarren artean famadunak egin ziran vascoien augur-eak, hegaztien hegaldietan (eta beste hegaztiekiko gertakarietan) etorkizunaren apaiz igarleak. Baina erromatarren artean ere, beste iraganeko kulturetan bezala, aztikeriaren eraginaren arabera magia txuri edo magia beltza bezala bereizten zituzten, eta aztikeria egiten zuenak gizartearen legeen barne egiten bazuen ere modu batean edo bestean epaitzen zituzten.\nKristautasunaren bilakaera edo eta sineskeri ugaritasunaren hondamendiaAldatu\nPetri eta Paulo-n itxaropen erreguak Kepa aztiaren hondamena izan ziran. Irudian Benozzo Gozzoliren margoa.\nErromatar inperioa desegiten hasi zen arabera gizarte sistemen gatazka oro har zabaldu zen Mediterraneo itsasoak ukitzen dituen lurraldeetan.\nPalestinan sortutako judutar sinesmen berri bat itxaropenaren mezuarekin su eta odolaz erlijio bezala zabaldu zen lehen inperio erromatarrak ziren lurraldeen barne. Judutarren Jainkoaren aurpegi errukigabearen hitzetan oinarrituak beraienak ez ziren sinesmenak zapaldu eta sineskeriatzat jo zituzten.\nSan Petri (Pedro) eta San Paulo, Simon aztiaren botere borrokaren elezaharra apokrifoa aipagarria da azti-apaizen eta aztien arteko gatazka aurkezteko.\nSimonek Neron erromatar enperadorearen aurretik hegan eginez bere botere magikoak erakusten zegoen bere jainkozko egoera frogatzeko. Horri aurka egiteko Pedro eta Paulo apostoluek Jainkoari hegaldia gelditzeko erregutu zioten: eta bai geratu zuela, Simon bertan hil eta zerutik lurrera erori zen, han gertatutakoa ikusi zutenen eskutik harrikatua izan zedin. Jerusalengo Zirilok (K. a. 346) gertaera honen beste bertsio bat ematen du, manikeoen hitzaurrean Simon magoak airetik bidaiatzen zebilen deabruak zeramaten gurdi batean, Pedro eta Paulok otoitz egin eta haien otoitzek arrakasta izan zuten, Simon zerutik bota eta lurrera erori zanerako hilotza zen.\nKristoren ikurraren menpe lehenagoko erromatarren metodoak eskuratu eta sinkretismoaren bidez hedatzen zan arabera inguruko sinesmenak bereganatu zituen. Erromatarren azti-apaizak kristautu eta beraien eginkizunak kristau erlijioaren errito eta sinesmenetan barneratu zituzten, hasierako kristautasunean zeuden desberdintasunak areagotuz eta erlijio berdin batetik adar desberdinak sortaraziz. Adar hauetatik aitzineko aztikeri kutsu gehien agertzen duena Katolikoa da eta, baliteke horregatik izatea ere, bere sinesmenarekin ados azaltzen ez zirenak zapaldu egin zituen hurrengo mendearen zehar.\nBaina herri sentimenak, oroitzapen, edo eta sineskeriek ez ziran guztiz desagertu. Eraldatuak azaldu harren, bere lehenagoko gurtzak, parekotasuna zuten berriekin bat egin eta bizirik mantendu ziran erlijio berriaren barne. Azti Apaizak beste aztiengandik banandu eta bata bestean aurkariak bihurtu ziran.\nBaina historiaren zati hau irabazleen esanak jasotzen ditu bakarrik. Aztiak nekromanteak, Deabruaren gurtzaileak, hots, gizartearen galeraren errudunak izatea leporatu zieten.\nErdi Arotik sorgin-ehizarainoAldatu\nErdi Aroan kristautasunak onartzen zituen azti igarle bakarrak Errege Magoak ziran. Irudian El Bosco-ren triptiko batean.\nErdi Aroan, tamalez gaizki ezagutzen dan aroa, Europako margoek denbora ahietako sineskerien irudikapen zehatz bat badira sineskeriez inguratuak bizi ziren. Erdi Aroko europarren unibertsoa dualista baino bipolarra dirudi. Deabruak gauza guziengan eragin nahi du, Jainkoaren froga bat izango bahit litzan. Eta Europako historiaren gertakizunak igarotzen joan ziren neurrian arrazoia ez zitzaiela falta onartu beharko genuke. Izurriteak, izurrite beltza gehienbat, gudak eta goseak Jainkoaren zigorra ziruditen. Jainkoaren haserrearen zergatiari erantzuna emateko elizak bazeukan argudio egokia; Adam eta Evaren bekatuaren ordainean JesuKristoren irakaskuntzak jarraitu behar ziran aiten bekatuak garbitzeko eta honela beste bizian (hil ondoren) zorionekoak izango zirelakoaren itxaropenarekin.\nIkuspegi honetatik, aztiak, natura eraldatzeko edo eta etorkizunaren igarle dauzkaten botereek, Jainkoaren aurkariak zirela agertzen zuten. Edozein gertakizun txar, txikiena ere, kaltegarria bazan beraiei leporatzen zieten eta beraiek ez zirenean beraien menpeko zeuden irelu eta deabruen eginkizuna zela sinesten zuten.\nGolem-a judutarren kabala erabilita Loew rabbia Pragako judutegia babesteko sortu zuela dio XV. mendeko kondaira batek.\nEz da harritzekoa giro horretan sorgin-ehizak haurrera atera izana. Sorginak denak gogoratzen dituzten harren, beraiekin hil zituzten judutarrak edo eta kristautasunaren aurkariekin batera aztiak zeuden.\nEzaguna den Fausto literatura eta musikari esker famatua bada, XV. mendeko aztitzat zuten jakidun batean oinarritzen da. Nekromantea zela eta deabruarekin patua egiteagatik lortu zituela bere botereak esaten zuten bere denboran. Aztien ezaugarritariko bat hori bahit da, Deabruarekin egindako patua.\nErdi Aroa desagertzen joan zen arabera azti deituriko askok, sendagile, alkimista edo astrologo gisa agintariek onartu zitzan lortu zuten. Alkimistengan interesa beruna urre (metalen transmutazioa) edo eta bizia luzatzeko (hilezkortasuna ere) edari, ukendu edo Harri filosofal miragarria lortzea zen, astrologia bitartean betiko etorkizunaren ezjakinak sortzen dituen kezkei erantzuteko behar zuten. Honela Parazeltso bezalako alkimista edo Nostradamus eta John Dee bezalako astrologi igarleek erregeen babesa izan zuten, nahiz eta azti zirela leporatuak egon.\nEuropako nekazari gizartean gizotsotan bilakatzen ziren gizakiek ere aztiak ziran edo aztikerien bitartez lortzen zuten eraldaketa hori sineskeriak dioenez.\nXVIII. mendetik XX.era aztien altsaeraAldatu\nAleister Crowley-en eragina nabarmena izan zen bere denborako elkarte hermeneutikoengan. Kultura anitzeko sineskeri eta sinesmenak bateratuz XX. mendean aztien boterea aldarrikatzea lortu zuen.\nAztienganako sineskeriak ez ziran inoiz ezabatu. Saint Germain-eko konteak harri filosofal hura zeukala esaten zien Luis XVI. gortearen aristokratei. Baina benetako egoera larria zen aztientzat, zientzia arloetan jasandako aurrerakuntzak sinesmenak ikertu eta sineskeri asko usatzen hasi ziren. Geroz eta argiago ikusten zen aztien esanak eta eginkizunak ez zutela eraginik munduan. Zientziak deabruaren boterea ezezteko bidean nahigabe Jainkoaren papera ere zalantzan jarri zuen.\nXIX. mendean arrazionalismoa eta espiritismoaren arteko eztabaidek mediumen hildakoekin hitz-egiteko azti sineskeriak baliogabetzeko nahian jendearen zerbaitetan sinetsi beharra agerian utzi zuen. Hortik letozke Aleister Crowley bezalako Golden Dawn eta beste erakunde hermetikoen arrakasta (Rosenkreutz eta beste).\nXX. mendeko bi gudate mundialetan aztiek bere rola mantendu zuten iragarle eta magiaren bitartez nazioak babesteko paperetan. Gatazka pasata, XX. mendearen erditik aurrera, legeen aldaketek eta gizartearen aurrerakuntza aztiengan zituzten sineskeriak baztertu egin zituzten oro har. " Le Matin des Magiciens" (Aztien bilakaera), Jacques Bergier eta Louis Pauwels-en liburua , eta Lobsang rampa-ren liburuek (Hirugarren begia, ospetsuenetariko bat), adibidez, beste ikerlari eta jakindunen liburuekin nahastu ziren (Joseph Campbell-en lanak direla medio) azti eta aztikerien oroimena berreskuratuz.\nAztiak beste kulturen barneAldatu\nNushagak-o Yupik eskimalen "gizon.sendagaia" 1900. urteko argazki batean.\nEuropatik kanpo aurkitu ditzakegun aztiek beraien gizarteetan garrantzizko papera izanen dute aspaldidanik. Xamanak apartez badira eginkizun bereizitako aztiak, eskimalen eta Amerikako indiarren artean gizon-sendagai izena duen aztia. Bere mozorro eta eginkizun magikoez baliatuz gaixotasuna uxatzeko gai dela sinesten da.\nHegoamerikan herri eta sinesmen ugaritasuna aztiekiko sinesmena ere jasotzen du, herrialde bakoitzaren bereizitasunekin noski. Katolizismoarekin nahastuak agertzen dira maiz baina bere singulartasuna ere ageri dute, aitzinagoko sinesmenen lekuko.\nHaitiko vudua Afrikako aztikeri-erlijioak Katolizismoaren ikurrak eta errituak sinkretizatzearen ondorioz sortutako erlijioa da. Afrikako herri desberdineko esklaboak beraiekin eraman zituzten sinesmenak elkartu, nahastu eta Katolikoen erlijio botereak bereganatu zituzten.\nAfrikan hegoafrikako sangomak Mande herriko nyamakalaw.ak , Yoruba herriaren ashe-aren inguruko sinesmena, edo Luba eta Yaka herrien sinesmenek xamanismoa baino aztikerietan oinarritzen dituzte beraien sineskeriak.\nAustraliar aborigenak, Polinesiako herriek eta Asiakoek ere aztien boterea benetakotzat dute eta xamanen pareko eginkizun eta botereak ageri dituzte.\nAztiak Euskal HerrianAldatu\nAztiak edonon topa ditzakegu XXI. mendeko Euskal Herrian. Argazkian azti afrikarren iragarkiak.\nAztiak eta aztikeriakAldatu\nBarandiaranek bi azti mota bereizi zituen, Azti igarlea eta Azti magoa.\nAzti igarleak ikusezinak diren gauzak ikusteko gai dela dio eta etorkizuna igartzeko ahalmena duela ere esaten du formula eta eginkizun kabalistikoen bitartez.\nAzti magoak nahi ditun eginkizunak lortu ditzakeela dio adurrean eragintzen horretarako magia sinpatikoa erabiliaz.\nBi azti mota hauek askotan pertsona berdin batean aurki ditzakegu bateratuak. Aztiak Behaske, Donibane Garazi, Tolosa, Mundaka eta Euskal Herriko beste herrialdetan ere izan direla diote.\nAugur-eak, agure agurgarriakAldatu\nErromatarren garaian ospetsuak ziran augur-eak, hegaztien inguruko gauzetan oinarritutako ikerketen bitartez etorkizuna igartzeko gai ziren azti-igarleak. Aitzinean zoriak eta txoriak berdin esaten zirenean "zorionak" bezalako hitzak errazago ulertzen ziren. Aztorearen hegaldietan igarleek etorkizuna "aztondatu" egiten zuten, hau da, etorkizuna bilatzen zuten. Hola nola gure helduei agure deitzen diegu eta euskaldunok agurgarri bihurtu ginen.\nUr-aztiak ere badaude, Mattin Treku (1816-1981†) Lapurdiko idazle eta bertsolaria, bere emaztearen esanetan, arrakasta izaten zuen hurritzaren bidez ura bilatzerakoan.\nUr-aztiak aitzineko gauza direla Leiren aurkitutako erromatar inskripzio bat baieztatzen du. Quintus Licinius Uscus "aquilegus" Varaiensis, Varaiako bizilagun honek inskripzioak dioen arabera Ur-azti bat zen, hauetako aztiak ugariak ez bazian ere beharrezkoak zituzten obra publikoetan ikusten danez.\nSarako eguraldi igarle diren esaldi eta beste aholku batzukAldatu\nIzar-buztandu bat (berez kometa bat) ikusten zutenean guda baten iragarlea zela zioten.\nBolido bat zerua hegoalderantz zeharkatzen zuenean ego haizea altxako zela zioten.\nIluntzeko odei gorriak egoenak die.\nArdiak larrasten dutelaik, denbora tzarra inen duela erraten da.\nBehorrak menditik behera laguntzarik gabe badatoz eguraldi txarra dator.\nOilarrak arratsean ikirikika hasten bada eguraldia aldatu eta laino izango dela esan nahi du.\nTximiniatik behera kedarra sutondoan erortzen bada euria egingo dun seinale.\nIlargiak adarrak bilduak ba-ditu, denbora ona inen du.\nIlargiak adarrak xabal ba-ditu, uria inen du.\nEuri tantak putzu batean erortzean burbuila handiak egiten baditu euria areagotu egingo da.\nOrtzadarra euria edo haizea igartzen du.\nEkaitza dagoenean leihotik ur bedeinkatua bota, sutondoan erramu bedeinkatua erre, argizaiola bedeinkatu bat piztu eta igitaia bat makil batean lotu eta etxetik gertu jartzen bada tximistatik salbu egongo zera.\nEkaitza batean zeinatzen bazara edo eskuan elorri zuri arantza bat izatekotan ez dizu tximistarik joko.\nErramu bedeinkatu baten hosto bat edo elorri zuri baten arantza gainean daramanak tximistatik babestuta dago.\nErramua bi aldiz ereiten den udara datorren negu gogor baten seinale.\nGoiz-gorri, aats aixe edo uri\nIluntzeko lano gorriak, egua\nMayatza pardo, Eriaroa klaro\nAsteleneko uria, aste guziko uria\nKandelairuz otz, negua motz: Kandelairuz bero, negua gero.\nHauekin batera Sarako beste esaera batzuk Barandiaranek ere jasoak badauzka eta denak eguraldiaren gorabeherak igartzeko zuzenduak daude, nekazaritza eta abeltzaintzaren garrantziaren lekuko.\nUr-Aztiak uraz aparte beste gauzak aurkitzeko gai direla sinesten da.\nBelagileak ere aztitzat zituzten, emakume nahiz eta gizonak ere izan zintezkeelako, belar egile bezala itzultzen dutenak egon harren Kandela (gazteleraz vela) egileak ere izan zintezkeen. Hau da, senda belar eta pozoiak egiteaz aparte argizariaren eginiko irudien bitartez gaixotasunak eta zoritxarra hazteko ahalmena izango lukete.\nAzti famatua pare batAldatu\nEuskal Herrian ospea izan zutenen artean Bargotako Joanes eta Errezabalgo aztia aurkitu ditzakegu, eta aztia ez izan harren Axular ere talde honetan sartu genezake. Gizotsoen inguruko sinesmenak ere hedatuak zeudela suposatu dezakegu, artzainen artean behintzat, baino horren lekuko gutxi mantendu ziran etnografoek Euskal Herriko elezaharrak jaso zutenerako.\nAzti ospetsuak kulturan barneAldatu\nLiteraturan hedatutako aztiek zinean aurkitu dute irudikapena. Irudian Oz-eko aztiaren liburuaren azala.\nOhizkoa den bezala gizarte kulturak bereganatu egin ditu urteen zehar literatura eta beste modu batzuetan aztien\noroimena. Azti ospetsu asko badago ere gizarte kulturan hauek dira aipagarrienetariko batzuk:\nMerlin, Arturo erregearen zikloetan agertzen den aztia, berez zeltiarren kondairetatik aterata dagoena.\nGandalf, Eraztunen jauna-ren liburuan agertzen den azti zuria\nSaruman, Eraztunen jauna-ren liburuan agertzen den azti beltza\nOz-eko aztia, Filmak ospetsu egin zuen liburuan oinarritutako pertsonaia\nHarry Potter, azti gazte honek arrakasta izan zuen gazteentzako liburuetan\n↑ «Azti». Euskaltzaindiaren Hiztegia. Noiz kontsultatua: 2021-06-05.\n↑ (Gaztelaniaz) Sklemar, Karel. (2001). La vida en la prehistoria. Susaeta, 90-105 or..\n↑ (Gaztelaniaz) Bosing, Walter. (1989). El Bosco. Benedikt Taschen ISBN 3-8228-0214-X..\n↑ (Ingelesez) Lehner, Ernst eta Johanna. (1971). Picture Book of Devils, Demons and Witchcraft. Dover, 29 or. ISBN 0-486-22751-0..\n↑ (Gaztelaniaz) Estornés Lasa, Bernardo. (1967). Origenes de los Vascos, Tomo II, Romanización, Testimonio y origenes de la lengua vasca. Auñamendi, 122-123 or. ISBN Depósito Legal S.S. 1325-1959..\n↑ (Gaztelaniaz) Estornés Lasa, Bernardo. (1967). Origenes de los Vascos, Tomo II, Romanización, Testimonio y origenes de la lengua vasca. Auñamendi ISBN Depósito Legal S.S. 942-1960..\n↑ (Gaztelaniaz) Barandiarán, José Miguel de. (1997). Mitologia del Pueblo Vasco. Ostoa, 298-300 or. ISBN 84-88960-16-6..\nMultimedia: Magicians (mystical figures)\nAzken aldaketa 22 ekaina 2021(e)an, 15:03(e)tan